open-index/open-wikipedia-markdown huggingface dataset:
વિમલનાથ

**વિમલનાથ** એ વર્તમાન યુગ (અવસર્પિણી કાળ)ના તેરમા જૈન તીર્થંકર છે. જૈન માન્યતાઓ અનુસાર,   કર્મોનો ક્ષય કરીને તેમનો આત્મા સિદ્ધ થયો (મુક્ત બન્યો).  તેમનો જન્મ ઈક્ષ્વાકુકુળમાં કાંપિલ્ય નગરીમાં રાજા કૃતવર્મા અને રાણી શ્યામાદેવીને ઘેર થયો હતો.  ભારતીય પંચાંગ અનુસાર તેમની જન્મ તિથિ મહા સુદ ત્રીજ છે.  

## પ્રખ્યાત મંદિરો 
* કાંપિલ્ય જૈન મંદિરો, કાંપિલ્ય, ઉત્તરપ્રદેશ : આ મંદિરો ૧૮૦૦ વર્ષ જૂના છે અને તેમાં ભગવાન વિમલનાથની મૂર્તિ લગભગ ૨૬૦૦ વર્ષ જૂની છે&#x5B; *સંદર્ભ આપો* &#x5D;
* શ્રી વિમનાથ સ્વામી જૈન શ્વેતમબર મંદિર, મહારાષ્ટ્ર બીબેવાડીમાં 
* ધુળેમાં શ્રી વિમનાથ ભગવાન તીર્થ

## ચિત્રો 

ચિત્ર:Agam Mandir, Katraj Jain Temple, Pune.JPG|શ્રી વિમલનાથ સ્વામી જૈન શ્વેતંબર મંદિર, બીબેવાડી
ચિત્ર:Jain Altarpiece with Vimalanatha LACMA M.67.72.17.jpg|લોસ એન્જલસ કાઉન્ટી મ્યુઝિયમ ઑફ આર્ટમાં ૧૫મી સદીમાં નિર્મિત વિમલનાથની મૂર્તિ
ચિત્ર:Jain Vimalnath.jpg|ઈ.સ. ૧૮૦૦ના જોધપુર ના મિનિયેચર પેઇન્ટિંગમાં તીર્થંકર અથવા જૈન ધર્મના વિમલનાથ
ચિત્ર:Vimalnathji at Bishangarh.png|બિશનગઢના ભગવાન વિમનાથજી મૂર્તિ

## આ પણ જુઓ 
* 
* અરિહંત (જૈન ધર્મ) 

## સંદર્ભ 
## સ્ત્રોતો 
*  
*  
*    

શ્રેણી:વર્તમાન ચોવીસીના તીર્થંકરો
વાસુપુજ્ય સ્વામી

**વાસુપુજ્ય સ્વામી** હાલનાં અવસર્પિણી યુગના જૈન ધર્મના બારમા તીર્થંકર છે. જૈન માન્યતાઓ અનુસાર, તેમનો આત્મા કર્મોનો ક્ષય કરીને મુક્ત બન્યો એટલેકે સિદ્ધ બન્યો. વાસુપુજ્યનો જન્મ ઇક્ષ્વાકુ રાજવંશમાં ચાંપાપુરીમાં રાજા વાસુપુજ્ય અને રાણી જયાદેવીનો ઘેર થયો હતો. ભારતીય પંચાંગ અનુસાર તેમની જન્મ તિથિ ફાગણ વદ ચૌદસ છે. સંસાર ત્યાગ કર્યા પાદ એક મહિનાની સાધના પછી જ  હાલના ઉત્તર બંગાળના ભાગલપુરમાં  ચંપાપુરી સ્થળે તેમને અષાઢ સુદ ચૌદશના દિવસે કેવળ જ્ઞાનની પ્રાપ્તિ થઈ.   

## જીવનચરિત્ર 
**વાસુપુજ્ય સ્વામી** હાલનાં અવસર્પિણી યુગના જૈન ધર્મના બારમા તીર્થંકર છે. જૈન માન્યતાઓ અનુસાર, તેમનો આત્મા કર્મોનો ક્ષય કરીને મુક્ત બન્યો એટલે કે સિદ્ધ બન્યો. વાસુપુજ્યનો જન્મ ઇક્ષ્વાકુ રાજવંશમાં, ચંપાપુરીમાં રાજા વાસુપુજ્ય અને રાણી જયાદેવીનો ઘેર થયો હતો. ભારતીય પંચાંગ અનુસાર તેમની જન્મ તિથિ ફાગણ વદ ચૌદસ છે. સંસાર ત્યાગ કર્યા બાદ એક મહિનાની સાધના પછી જ હાલના ઉત્તર બંગાળના ભાગલપુરમાં આવેલા ચંપાપુરી સ્થળે તેમનેઅષાઢ સુદ ચૌદશના દિવસે કેવળ જ્ઞાનની પ્રાપ્તિ થઈ.    

દ્વિપૃષ્ઠ નામનો બીજો વાસુદેવ તેમના અનુયાયી હતા. તેણે અને તેના ભાઈ બળદેવ શ્રીવિજયે, તર્ક નામના પ્રતિવાસુદેવને  જીત્યો અને તેના દમનકારી શાસનનો અંત આણ્યો. શ્રીવિજય બાદમાં ભગવાન વાસુપુજ્યના સંઘમાં દીક્ષિત સાધુ બન્યા.  

## મંદિરો 
* જૈન મંદિર, ઍલેપ્પી, કેરળ 
* ચાંપાપુર 

## મૂર્તિ 
ઈ.સ. ૨૦૧૪માં બિહારના નાથનગર, ચંપાપુરી, ભાગલપુર બિહાર માં ૩૧ ફુટ ઉંચાઇ ધરાવતી વાસુપુજ્યની સૌથી ઊંચી પ્રતિમાની સ્થાપના કરવામાં આવી હતી. આ મૂર્તિનું નિર્માણ સોનાદેવી સેઠી ધર્માદા સંસ્થાના દાનમાંથી કરવામાં આવી હતી અને દિમાપુરના ફુલચંદ સેઠી સંકુલમાં આવેલી છે.   

## આ પણ જુઓ 
* 
* અરિહંત (જૈન ધર્મ) 

## સંદર્ભ 
## સ્ત્રોતો 
*  
*  
*      
*    

શ્રેણી:વર્તમાન ચોવીસીના તીર્થંકરો
શ્રેયાંસનાથ

**શ્રેયંસનાથ** એ જૈન મત અનુસાર હાલના અવસર્પિણી કાળની વિહરમાન ચોવીસીના અગિયારમાં તીર્થંકર છે.  જૈન માન્યતાઓ અનુસાર, તમામ કર્મોનો ક્ષય કરી તેમનો આત્મા મુક્ત બન્યો, સિદ્ધ બન્યો. ત્યેમનો જન્મ સારનાથ નજીક સિંહપુરીના ઈક્ષ્વાકુ કુળના રાજા વિષ્ણુ અને રાણી વિષ્ણુદેવીને ઘેર થયો હતો. ભારતીય પંચાંગ અનુસાર જેમની જન્મ તિથિ ફાગણ વદ બારસ છે.  

## મુખ્ય મંદિર 
શ્રીનાગઢ જૈન શ્રેયનાથથ મંદિર, સારાનથ, વારાણસીમાં 

## ચિત્રો 

ચિત્ર:Digamber Jain Temple, Sarnath.jpg|શ્રીદિગમ્બર જૈન મંદિર, સિંઘપુરી, સારનાથ, વારાણસી નજીક, શ્રેયંસનાથનું જન્મ સ્થળ. 
ચિત્ર:Shreyansanatha Gujarat.jpg|ગોચર અને સિલ્વર પેપર પેઇન્ટિંગ, ગુજરાત, ૧૮ મી સદી. 
ચિત્ર:Three_sculptures_of_Jain_tirthankaras_in_the_Bhand_Dewal_Temple,_Arang.jpg|માં શ્રેયાંસનાથની મૂર્તિ, ભાંડ દેવલ સાથે નેમિનાથ અને અજીતનાથ ૯ મી સદી 
ચિત્ર:Shreyansanath Tonk, Shikharji.jpg|શ્રેયંસનાથ ટોંક, શિખરજી 
ચિત્ર:Footprint at Shreyansanath Tonk, Shikharji.jpg|શિખરજી, શ્રેયરસનાથ ટુંક, શિખરજીની પગલી 

## આ પણ જુઓ 
* અરિહંત (જૈન ધર્મ) 

## નોંધો 
## સંદર્ભ 
*  
* 

શ્રેણી:વર્તમાન ચોવીસીના તીર્થંકરો
સ્વામિનારાયણ મંદિર, અમદાવાદ

**શ્રી સ્વામિનારાયણ મંદિર કાલુપુર** હિંદુ ધર્મના સ્વામિનારાયણ સંપ્રદાયનું પ્રથમ મંદિર છે. તે ભારતના ગુજરાતના સૌથી મોટા શહેર અમદાવાદના કાલુપુર વિસ્તારમાં સ્થિત છે. તે સંપ્રદાયના સ્થાપક સ્વામિનારાયણ ભગવાનની સૂચનાથી બનાવવામાં આવ્યું હતું. 

સ્વામિનારાયણની ઇચ્છા મુજબ, સ્વામિનારાયણ સંપ્રદાયના વહીવટને બે 'ગાદી'માં વહેંચવામાં આવ્યો છે - નરનારાયણ દેવ ગાદી અને લક્ષ્મીનારાયણ દેવ ગાદી. આ મંદિર નરનારાયણ દેવ ગાદીનું મુખ્યમથક છે. 

## ઇતિહાસ 
thumb|શિલ્પવાળા લાકડાના સ્તંભ|187x187px
સ્વામિનારાયણ સંપ્રદાયના આ પ્રથમ મંદિરના નિર્માણ માટેની જમીન, બ્રિટિશ સરકારે ભેટમાં આપી હતી. આ તીર્થસ્થળ બનાવવાનું કામ ભગવાન સ્વામિનારાયણે આનનાનંદ સ્વામીને વ્યક્તિગત રીતે સોંપ્યું હતું. આ સ્વામિનારાયણ સંપ્રદાયનું પ્રથમ મંદિર હતું, જે શુદ્ધ બર્મા-સાગમાં જટિલ કોતરકામ સાથે શાસ્ત્રોક્ત ધારા મુજબ બાંધવામાં આવ્યું હતું અને દેવતાઓની લીલાઓ, શુભ પ્રતીકો અને ધાર્મિક ચિહ્નોને વર્ણનાત્મક ધર્મો અને ભારતીય સંસ્કૃતિનું પ્રતિનિધિત્વ કરીને શિલ્પ કલા દ્વારા બાંધવામાં આવ્યું હતું. આ મંદિરને ગુજરાત અને ભારતના સામાજિક-ધાર્મિક ઇતિહાસમાં મૂલ્યવાન સાંસ્કૃતિક વારસો માનવામાં આવે છે.  

## દેવતાઓ 
મંદિરના પ્રાથમિક દેવ-દેવીઓમાં નરનારાયણ દેવ, શ્રી રાધા કૃષ્ણ દેવ, શ્રી ધર્મપિતા, ભક્તિમાતા, હરિકૃષ્ણ મહારાજ, શ્રી બાલ સ્વરૂપ ઘનશ્યામ મહારાજ અને શ્રી રંગઘમહાેલ ઘનશ્યામ મહારાજ છે. અહીં હવેલી ઘનશ્યામ મહારાજ (બહેનોનું મંદિર) પણ આવેલું છે.

## સંદર્ભ 
શ્રેણી:અમદાવાદનાં જોવાલાયક સ્થળો
સેલિના ગોમેઝ

**સેલિના મેરી ગોમેઝ** (; જન્મ 22 જુલાઈ 1992) એક અમેરિકી અભિનેત્રી અને ગાયિકા છે જે ડિઝ્ની ચેનલ ના એમી પુરસ્કાર વિજેતા ટેલિવિઝન ધારાવાહિક *વિઝાર્ડ ઑફ વેવર્લી પ્લેસ* માં એલેક્સ રુસો ની ભૂમિકા માટે જાણીતી છે. એમણે *અનધર સિંડ્રેલા સ્ટોરી*, *વિઝાર્ડ ઑફ વેવર્લી પ્લેસ: દ મૂવી* અને *પ્રિંસેસ પ્રોટેકશન પ્રોગ્રામ* જેવી મુખ્ય અને  ટેલિવિઝન ફિલ્મોમાં પણ અભિનય ભજવ્યું છે. એમને મોટા પરદે ની ફિલ્મોમાં *રમોના એન્ડ બીઝુસ* થી પદાર્પણ કર્યું.

એમનું કરિયર સંગીત ઉદ્યોગમાં પણ ફેલાયેલું છે. તે સેલિના ગોમેઝ એન્ડ દ સીન નામ ના પૉપ બેન્ડ ની મુખ્ય ગાયિકા અને સંસ્થાપક છે જેને આરઆઈએએ  દ્વારા સ્વર્ણ પ્રમાણિત ત્રણ આલબમ, *કિસ એન્ડ ટેલ*, *ધ ઇયર વિથાઉટ રેન* અને *વ્હેન દ સન ગોઝ ડાઉન*, બનાવી ચુકી છે.

## વ્યક્તિગત જીવન 
ગોમેઝ નું જન્મ ગ્રાન્ડ પ્રૈરી, ટેક્સાસ માં થયું હતું. એમના પિતા મેક્સિકન અને માઁ ઇટાલિયન છે. જ્યારે તે પાંચ વર્ષ ની હતી ત્યારે તેના માતા-પિતા ના છૂટાછેડા થઈ ગયા અને તેની એકલ સંતાન ના રૂપ માં એની માઁ એ પરવરીશ કરી. 2006 માં મૈંડી એ બ્રાયન ટીફી સાથે ફરીથી લગ્ન કર્યા. એમનું નામકરણ તેજાનો ગાયિકા સેલિના ના નામ પર થયું હતું જેમનું ગોમેઝ ના જન્મ ના ત્રણ વર્ષ પછી મૃત્યુ થયું હતું. 2009 માં *પીપલ* મેગેઝીન ના સાથે એક મુલાકાત મક એમણે આ વાત કરી હતી કે તેમને અભિનય માં રુચિ પોતાની માઁ ને મંચ પર અભિનય નો રિયાઝ કરતા જોઈને થઈ હતી. જેથી આ વાત ની પુષ્ટિ થઈ ગઈ કે બન્ને વચ્ચે પ્રેમ સંબંધ છે.

## અભિનય કરિયર 
### 2002-06: *બાર્ની એન્ડ ફ્રેંડસ* અને શુરુઆતી કાર્ય 
ગોમેઝ એ પોતાના અભિનય કરિયર ની શુરુઆત સાત વર્ષ ની આયુ માં *બાર્ની એન્ડ ફ્રેંડસ* માં જિયાના ની ભૂમિકા અદા કરીને કરી. તેમને આગે જઈને *સ્પાય 
કિડ્સ 3-ડી: ગેમ ઓવર* અને ટીવી ફિલ્મ વાકર, ટેક્સાસ રેંજર: ટ્રાયલ બાય ફાયર* માં નાનકડી ભૂમિકા નિભાવી.

2004માં ગોમેઝ ને ડિઝ્ની ચેનલ એ એક અમેરિકા-ભર માં ચાલી ખોજમાં થી ગોતી કાઢી હતી. ગોમેઝ *દ સૂટ લાઇફ ઑફ જેક એન્ડ કોડી* માં અતિથિ ભૂમિકા માં નજર આવી અને આગળ જાઈયને *હૈનાહ મોંટાના'' માં પણ તેમને અભિનય કર્યું.

## સંદર્ભો 
## બાહ્ય કડીઓ
* 
* 
શ્રેણી:ગાયિકા
શ્રેણી:૧૯૯૨માં જન્મ
ગોકુલદાસ તેજપાલ

**શેઠ ગોકળદાસ તેજપાલ** અથવા **શેઠ ગોકુલદાસ તેજપાલ** (૧૮૨૨-૧૮૬૭) મુંબઇ, ભારતના વેપારી, ઉદ્યોગપતિ, સમાજ સુધારક અને પરોપકારી દાનવીર હતા.  ગુજરાતી ભાટિયા સમુદાયના વતની એવા ગોકુલદાસ એ હોસ્પિટલો, શાળાઓ, છાત્રાલયો બનાવવા માટે જાણીતા છે. તેમણે બનાવેલી પ્રસિદ્ધ સંસ્થામાં પ્રખ્યાત ગોકુલદાસ તેજપાલ હોસ્પિટલ, ગોકુલદાસ તેજપાલ સંસ્કૃત પાઠશાળા સહિતની (જ્યાં ભારતીય રાષ્ટ્રીય કોંગ્રેસનું પ્રથમ સત્ર યોજાયું હતું),  ગોકુલદાસ તેજપાલ એંગ્લો-વર્નાક્યુલર હાઇ સ્કૂલ અને ગોકુલદાસ તેજપાલ બોર્ડિંગ હાઉસ નો સમાવેશ થાય છે.   

## આ પણ જુઓ 
* કરસનદાસ મૂળજી 
* મહારાજ લાયબલ કેસ 
* નર્મદ

## સંદર્ભ 
શ્રેણી:ગુજરાતી ઉદ્યોગપતિઓ
ભુપેન હજારિકા

**ભુપેન હજારિકા** (૮ સપ્ટેમ્બર ૧૯૨૬ - ૫ નવેમ્બર ૨૦૧૧) આસામી ભાષાના ગાયક, સંગીતકાર, કવિ અને દિગ્દર્શક હતા.

૨૦૧૨માં તેમને ભારતનો દ્વિતિય સર્વોચ્ચ નાગરિક પુરસ્કાર પદ્મવિભૂષણ  અને ૨૦૧૯માં ભારતરત્ન એવોર્ડ એનાયત થયો હતો.

## આ પણ જુઓ 
* ભુપેન હજારિકા સેતુ

## સંદર્ભ 
શ્રેણી:ગાયક
શ્રેણી:પદ્મવિભૂષણ પુરસ્કાર વિજેતાઓ
શ્રેણી:ભારત રત્ન પુરસ્કારના વિજેતા
શ્રેણી:૧૯૨૬માં જન્મ
શ્રેણી:૨૦૧૧માં મૃત્યુ
શ્રેણી:દાદાસાહેબ ફાળકે પુરસ્કાર વિજેતા
૨૦૧૯ વડોદરા પૂર

thumb| વડોદરાનું સ્થાન, ગુજરાત, ભારત
જુલાઈ-ઑગસ્ટ ૨૦૧૯ ના મહિનામાં ભારે વરસાદને કારણે, વડોદરા શહેર અને નજીકના તાલુકા ભારે પૂરથી અસરગ્રસ્ત થયા હતા.   ૩૧મી જુલાઈ ૨૦૧૯ ના રોજ, વડોદરામાં ૧૨ કલાકની અંદર લગભગ ૫૦૦ મિમિ જેટલો ભારે વરસાદ પડ્યો હતો, જેના કારણે વિશ્વામિત્રી નદી ભયજનક ચિહ્ન થી ૩ ફૂટ નીચે વહી ગઈ હતી, ત્યારબાદ શહેરના આજવા ડૅમ ઓવરફ્લો થતાં શહેરમાં પૂર આવ્યું હતું.  પૂરના કારણે ૮ લોકોના મોત અને ૬૧૩૧ થી વધુ લોકોના સ્થળાંતર થયા હોવાના અહેવાલ મળ્યા છે.    

## પૃષ્ઠભૂમિ 
૩૧ જુલાઈ ૨૦૧૯ ના રોજ શહેરમાં ૧૨ કલાકમાં ૫૦૦ મિમિ જેટલો વરસાદ નોંધાયો હતો. ભારે વરસાદ બાદ વડોદરા શહેરના મધ્યમાંથી પસાર થતી વિશ્વામિત્રી નદી ભયજનક સપાટીથી માત્ર ૩ ફૂટ નીચે વહી રહી હતી તથા આજવા ડેમ ઓવરફ્લો થયો હતો. 

## પૂર અને બચાવ 
ભારે વરસાદના પરિણામના ભાગરૂપે, શહેરમાં પાણીનું ભરાવું શરૂ થયું હતું જેને કારણે શહેરમાં વધુ નુકસાન થયું હતું.   પહેલી ઓગસ્ટે વડોદરા એરપોર્ટ બંધ કરવામાં આવ્યું હતું, જીએસઆરટીસી બસો રદ કરવામાં આવી હતી અને વડોદરા જંકશન રેલ્વે સ્ટેશન પરથી પસાર થતી ટ્રેનો કાં તો રદ કરવામાં આવી હતી અથવા ફરીથી ગોઠવવામાં આવી હતી.  પૂરને કારણે મૃત્યુ પામનારા લોકોની સંખ્યા ૪ ઑગસ્ટ ૨૦૧૯ સુધી ૮ હતી. 

## સંદર્ભ 
શ્રેણી:વડોદરા શહેર
શ્રેણી:ગુજરાતનો ઇતિહાસ
જમ્મુ અને કાશ્મીર પુનઃગઠન કાયદો, ૨૦૧૯

**જમ્મુ-કાશ્મીર પુનઃગઠન કાયદો, ૨૦૧૯** ને ભારતીય ગૃહ પ્રધાન અમિત શાહે ભારતીય સંસદના ઉપલા ગૃહ, રાજ્યસભા, ૫ ઓગસ્ટ ૨૦૧૯ ના રોજ બિલ સ્વરૂપે રજૂ કર્યો હતો. આ બિલ રાજ્યસભામાં ૫ ઓગસ્ટ ૨૦૧૯ ના રોજ પસાર કરવામાં આવ્યું હતું અને લોકસભામાં ૬ ઓગસ્ટ ૨૦૧૯ ના રોજ પસાર કરાયું હતું. બિલમાં જમ્મુ-કાશ્મીર રાજ્યને બે કેન્દ્ર શાસિત પ્રદેશોમાં વિભાજીત કરવાની માંગ કરવામાં આવી હતી, જેમાંથી એકને જમ્મુ-કાશ્મીર, અને બીજો લડાખ તરીકે અલગ પડાયો હતો. 

ભારતીય બંધારણની કલમ ૩૭૦ અંતર્ગત ખરડાની રજૂઆત પહેલાં રાષ્ટ્રપતિની મંજૂરી મેળવવામાં આવી હતી અને જાહેર કરવામાં આવ્યું હતું કે ભારતીય બંધારણની તમામ જોગવાઈઓ જમ્મુ-કાશ્મીર પર લાગુ થશે. આનાથી ભારતીય સંસદને કાયદો ઘડવામાં સક્ષમ બનાવ્યું જે રાજ્યના સંગઠનને ફરીથી ગોઠવી શકે.

## બિલની વિગતો 
જમ્મુ અને કાશ્મીર પુનઃગઠન બિલ જમ્મુ અને કાશ્મીર ને બે કેન્દ્રશાસિત પ્રદેશો માં વિભાજીત કરવાની રજૂઆત થઈ હતી. એક કેન્દ્રશાસિત પ્રદેશ જમ્મુ અને કાશ્મીર, અને અન્ય કેન્દ્રશાસિત પ્રદેશ લદ્દાખ. જમ્મુ અને કાશ્મીરમાં વિધાનસભા હશે જ્યારે લદ્દાખ એકલા ઉપરાજ્યપાલ દ્વારા સંચાલિત કરવામાં આવશે. લદ્દાખના કેન્દ્ર શાસિત પ્રદેશમાં લેહ અને કારગિલ જિલ્લાનો સમાવેશ થશે. અન્ય તમામ જિલ્લાઓ જમ્મુ-કાશ્મીર સાથે રહેશે.

## સંદર્ભ
શ્રેણી:જમ્મુ અને કાશ્મીર
દાળ ઢોકળી

thumb|દાળ ઢોકળી, મરાઠી રીત થી.
thumb|દાળ ઢોકળી, ગુજરાતી રીત થી. કોથમીર અને ઘી સાથે.
**દાળ ઢોકળી** (મરાઠી: वरण फळ અથવા चकोल्या) એક ગુજરાતી, રાજસ્થાની અને મહારાષ્ટ્રીયન વાનગી છે. જેમાં ઘઉંના જાડા લોટની ઢોકળી અથવા ફળી ઉકળતી તુવેરની દાળમાં બાફીને બનાવવામાં આવે છે. તે એક સાંસ્કૃતિક વાનગી માનવામાં આવે છે. 

એવું માનવામાં આવે છે કે મારવાડીઓએ ગુજરાતમાં સ્થળાંતર કર્યું, ત્યારે આ વાનગી સાથે લાવ્યા હતા. રાજસ્થાનના મારવાડમાં આ વાનગી લોકપ્રિય રહી છે, સાથેસાથે ગુજરાતમાં પણ ગુજરાતીઓએ તેને પોતાની દૈનિક વાનગી સમાન બનાવી દીધી છે.

## સંદર્ભ 
શ્રેણી:મરાઠી વાનગીઓ
શ્રેણી:ગુજરાતી ભોજન
ત્રિનેત્રેશ્વર મંદિર

**ત્રિનેત્રેશ્વર મંદિર** ગુજરાતના સુરેન્દ્રનગર જિલ્લાના તરણેતર ગામમાં આવેલું ગુર્જર પ્રતિહાર શૈલીનું ભગવાન શિવનું મંદિર છે. તે સમ્રાટ મિહિર ભોજે ૮ મી સદીમાં બંધાવ્યું હતું. 

## તરણેતરનો મેળો 
આ મંદિર તેના વાર્ષિક મેળા, તરણેતર મેળા માટે જાણીતું છે. 

## સંદર્ભ 
શ્રેણી:ગુજરાતનાં શિવાલયો
મુંબઈના કિલ્લાઓની યાદી

આ **મુંબઈના કિલ્લાઓની યાદી** છે. 

## યાદી 
## સમયરેખા 

ImageSize = width:800 height:auto barincrement:12
PlotArea = top:50 bottom:30 right:130 left:20
AlignBars = early

DateFormat = yyyy
Period   = from:1200 till:2050
TimeAxis  = orientation:horizontal
ScaleMajor = unit:year increment:50 start:1200

Colors   =
 id:EX  value:blue legend:Extant
 id:DE  value:red legend:Razed
Legend   = columns:2 left:150 top:50 columnwidth:100

BarData =
 barset:Forts

PlotData=
 width:5 align:left fontsize:M shift:(5,-4) anchor:till
 barset:Forts

 from: 1250 till:2009 color:EX text:Mahim Fort
 from: 1554 till:2009 color:EX text:Bombay Castle
 from: 1596 till:1769 color:DE text:Dongri Fort
 from: 1640 till:2009 color:EX text:Castella da Aguada
 from: 1669 till:2009 color:EX text:Sion Fort
 from: 1675 till:2009 color:EX text:Worli Fort
 from: 1680 till:1690 color:DE text:Mazagaon Fort
 from: 1680 till:2009 color:EX text:Sewri Fort
 from: 1695 till:2009 color:EX text:Madh Fort
 from: 1737 till:2009 color:EX text:Riwa Fort
 from: 1770 till:1862 color:DE text:Fort George
 barset:skip

## આ પણ જુઓ 
* વસઈનો કિલ્લો 

## સંદર્ભ 
શ્રેણી:મુંબઈ
શ્રેણી:મહારાષ્ટ્રના કિલ્લાઓ
બિન્દુસાર

**બિંદુસાર** મૌર્ય સામ્રાજ્યનો બીજા ક્રમાંકનો રાજા હતો. તે મૌર્ય સામ્રાજ્યના સ્થાપક ચંદ્રગુપ્ત મૌર્યનો પુત્ર અને મૌર્ય સામ્રાજ્યના સૌથી પ્રસિદ્ધ શાસક અશોકનો પિતા હતો. તેનો શાસનકાળ ઈ.સ.પૂ. ૨૯૭ થી ઈ.સ.પૂ. ૨૭૩ સુધીનો માનવામાં આવે છે. 

## જીવન
બિંદુસારના જીવન વિશે સચોટ આલેખન જોવા મળતું નથી. પ્રાચીન ગ્રંથોમાં બિંદુસાર માટે જુદા જુદા નામો મળે છે. જૈન ગ્રંથોમાં તેને ચંદ્રગુપ્તની પત્ની દુર્ધરાના પુત્ર સિંહસેન તરીકે દર્શાવવામાં આવ્યો છે. સંસ્કૃત ગ્રંથોમાં તેના માટે **અમિત્રઘાત** (શત્રુઓનો વિનાશક) નામ મળે છે, જ્યારે ગ્રીક ઇતિહાસગ્રંથોમાં તેને મળતો 'અમિત્રચેટ્સ' શબ્દ પ્રયોજાયો છે. પુરાણોમાં તેનું નામ બિંદુસાર આપવામાં આવ્યું છે. ચીની સાહિત્યમાં 'બિંદુપાલ' નામનો ઉલ્લેખ મળે છે.જૈન વિદ્વાન હેમચંદ્ર તથા તિબ્બતી ઇતિહાસકાર તારાનાથના મતે ચંદ્રગુપ્તના અવસાન બાદ પણ ચાણક્ય જીવિત હતો તથા તે બિંદુસારનો પણ મંત્રી હતો. 

## શાસન
બિંદુસારને પિતા તરફથી ઉત્તર, મધ્ય અને પૂર્વ ભારત તેમજ અફઘાનિસ્તાન બલુચિસ્તાનનો થોડોક ભાગ — એમ વિશાળ સામ્રાજ્ય વારસામાં મળ્યું હતું. તેણે પોતાના રાજ્યનો વિસ્તાર દક્ષિણ ભારત સુધી વિસ્તાર્યો હતો.બિંદુસારના શાસન દરમિયાન મૌર્ય સામ્રાજ્યના વિદેશી રાજ્યો સાથેના સંબંધો મૈત્રીસભર રહ્યા હતા. સિરિયાના રાજવી એન્ટિયોક્સ પહેલાએ પોતાના રાજદૂત ડાયમૅક્સને તેમજ ગ્રીક રાજવી ટૉલકેમીએ પોતાના રાજદૂત ડાયોમિસિયસને બિંદુસારના દરબારમાં મોકલ્યા હતા.

એલેન ડેનીયલનું માનવુ છે કે, બિંદુસારને એક એવું સામ્રાજ્ય વિરાસતમાં મળ્યું હતુ કે જેમાં દક્ષિણનો ક્ષેત્રિય વિસ્તાર પણ સમાવિષ્ટ હતો તથા બિંદુસારે તેમાં કોઇ ક્ષેત્રીય વધારો કર્યો નથી.  તેનો આ તર્ક સંગમ સાહિત્યમાં નોંધાયેલ *વમ્બા મોરિયાર* (મૌર્ય વિજય) પર આધારિત છે. જોકે, સંગમ સાહિત્યમાં મૌર્ય અભિયાનો વિશે કોઇ વિવરણ આપેલ નથી. આમ, ડેનિયલ મંતવ્ય પ્રમાણે બિંદુસારની મુખ્ય ઉપલબ્ધિ ચંદ્રગુપ્ત દ્વારા વિરાસતમાં મળેલ સામ્રાજ્યની અખંડતા માત્ર હતી.

## મૃત્યુ અને ઉત્તરાધિકાર
ઐતિહાસિક સાક્ષ્ય પ્રમાણે બિંદુસારનું મૃત્યુ ઇ.સ.પૂ. ૨૭૦માં થયું હતું.  વાયુ પુરાણ તેનો શાસનકાળ ૨૫ વર્ષનો દર્શાવે છે.  બૌદ્ધ સ્ત્રોત *મંજૂશ્રી મૂળકલ્પ* પ્રમાણે તેણે ૭૦ વર્ષ સુધી શાસન કર્યું હતું જે ઇતિહાસની દ્રષ્ટિએ વિશ્વસનીય નથી.

લગભગ બધા જ સંદર્ભો એકમત રીતે અશોકને તેના ઉત્તરાધિકારી તરીકે આલેખે છે. જોકે ઉત્તરાધિકાર માટેના તેના સંઘર્ષ અને પરિસ્થિતિઓનું અલગ અલગ વિવરણ જોવા મળે છે. *મહાવંશ* અનુસાર અશોકને ઉજ્જૈનનો પ્રશાસક નિમવામાં આવ્યો હતો. તથા તેના પિતાની ઘાતક બીમારી વિશેની જાણ થતાં જ તે રાજધાની પાટલીપુત્ર પહોંચ્યો હતો, જ્યાં તેણે તેના ૯૯ ભાઇઓની હત્યા કરી રાજગાદી મેળવી લીધી હતી.

## સંદર્ભો
## સંદર્ભ સૂચિ
* 
* 

શ્રેણી:ભારતીય સમ્રાટો
શ્રેણી:મૌર્ય રાજવંશ
કલમ ૩૭૭ (ભારતીય દંડ સંહિતા)

બ્રિટિશ શાસન દરમિયાન ૧૮૬૧ માં ભારતીય દંડ સંહિતાની **કલમ ૩૭૭** દાખલ કરવામાં આવી હતી, જે ૧૫૩૩ ના બગરી એક્ટ પર આધારિત હતી. આ વિભાગ એવા જાતીય કૃત્યોની ઘોષણા કરે છે જે 'પ્રકૃતિના ક્રમમાં વિરોધી છે'. જો કે, સપ્ટેમ્બર ૨૦૧૮ માં ભારતની સર્વોચ્ચ અદાલતે આ વિભાગના ઉપયોગને કૃત્યો માટે ગેરબંધારણીય જાહેર કર્યો હતો જેમાં બે પુખ્ત વયસ્કો સંમતિથી સમલૈંગિક વર્તન કરે છે. એટલે કે, ભારતમાં, પરસ્પર સંમતિથી બે પુખ્ત વયના લોકો વચ્ચે સમલૈંગિક સંબંધ હવે ગુનો નથી.    

જાન્યુઆરી ૨૦૧૮ની શરુઆત માં સર્વોચ્ચ અદાલતે નાઝ ફાઉન્ડેશન ની અરજી સાંભળવા સ્વીકાર કર્યો, જે અંતર્ગત ૬ સપ્ટેમ્બર ૨૦૧૮ ના રોજ અદાલતે ૩૭૭ને ગેરબંધારણીય જાહેર કરી જે બે પુખ્ત વયની વ્યક્તિ વચ્ચેના સંબંધોને ગુનો જાહેર કરે છે.    

## સંદર્ભો
સિમંધર

**સિમંધર સ્વામી**એ જૈન માન્યતા અનુસાર વિહરમાન (જીવંત) તીર્થંકર છે, તેઓ વર્તમાન સમયમાં અનુસાર અન્ય વિશ્વમાં હાજર હોવાનું કહેવાય છે. 

## જૈનમત અનુસાર તેમનું રહેઠાણ 
*તીર્થંકર* સિમંધર સ્વામી,જૈન બ્રહ્માંડ અનુસાર મહાવિદેહ ક્ષેત્રમાં, (જૈન બ્રહ્માંડવિજ્ઞાન)માં રહે છે.   

જૈન માન્યતા અનુસાર કાળચક્રના બે ભાગ છે અવસર્પિણી અને ઉત્સર્પિણી કાળ. તે દરેકના પાંચ ભાગ પડે છે જેને આરો કહેવાય છે. હાલમાં અવસર્પિણી કાળનો પાંચમો આરો ચાલે છે અને આ કાળ ખંડમાં ભરત ક્ષેત્રમાં તીર્થંકરોનો જન્મ થતો નથી. . *ભરત ક્ષેત્ર* (વર્તમાન વિશ્વમાં) પર હાજર સૌથી તાજેતરના *તીર્થંકર* મહાવીર સ્વામી હતા. ઇતિહાસકારોના અંદાજ મુજબ તેઓ ઈ. પૂ ૫૯૯-૫૨૭ દરમ્યાન હયાત હતા અને ૨૪ તીર્થંકરોના ચક્રમાં તેઓ અંતિમ તીર્થંકર હતા.  

મહાવીદ ક્ષેત્રમાં , ચોથા આરા જેવી સ્થિતિ (કાલ ચક્રમાં આધ્યાત્મિક રીતે ઉન્નત સમય) કાયમ અસ્તિત્વ ધરાવે છે. ત્યાં તીર્થંકરો અવિરત જન્મતાજ રહે છે.   એવા કુલ ૫ મહાવિદેહ ક્ષેત્ર છે, જે દરેકે ભિન્ન ભુખંડ છે. હાલમાં, દરેક મહાવીદ ક્ષેત્રમાં ચાર તીર્થંકરો રહે છે. આમ કુલ ૨૦ તીર્થંકરો રહે છે, સિમંધર સ્વામી તેમાંના એક છે. 

## જૈન પરંપરા અનુસાર જીવનચરિત્ર 
સિમંધર સ્વામી એક વિહરમાન જીવંત તીર્થંકર છે, તેઓ અરિહંત સ્વરૂપે વિચરે છે, જૈન બ્રહ્માંડ અનુસારના મહાવિદેહ નામના ક્ષેત્રમાં તેઓ વિચરે છે.   અરિહંત તીર્થંકર સિમંધર સ્વામી હાલમાં ૧૫૦,૦૦૦ પૃથ્વી વર્ષ (મહાવીદ ક્ષેત્રના ૪૯ વર્ષ)ની ઉંમર ધરાવે છે, અને તેમનું હજી ૧૨૫,૦૦૦ પૃથ્વી વર્ષનું આયુષ્ય બાકી છે.  મહાવિદેેહ ક્ષેત્ર પરના ૩૨ ભૌગોલિક વિભાગ પૈકીના એક, પુષ્પક્લાવતી રાજ્યની રાજધાની પુન્ડરીકગિરી શહેરમાં રહે છે.   પુંડરીકગિરીમાં રાજા શ્રેયાન્સનું શાસન છે, તેઓ સિમંધર સ્વામીના પિતા છે. તેની માતા રાણી સત્યકી છે. રાણી જ્યારે ગર્ભવતી હતાં ત્યારે તેમણે ચૌદ શુભ સપના જોયાં હતાં જે દર્શાવે છે કે તેઓ તીર્થંકરને જન્મ આપશે.  સિમંધર સ્વામીનો જન્મજાત જાતિસ્મરણ અને જ્ઞાનના ત્રણ વર્ણો સહિત જન્મ્યા હતા. તે જ્ઞાન છે: 

* મતિ જ્ઞાન, ૫-અર્થના ક્ષેત્રનો જ્ઞાન
* શ્રુત જ્ઞાન , સંચારના તમામ સ્વરૂપોનું જ્ઞાન
* અવધિ જ્ઞાન, ભવિષ્યનું જ્ઞાન  

એક પુખ્ત વ્યક્તિ તરીકે, તેમણે રુકમણિ દેવી સાથે લગ્ન કર્યા અને પછી, પાછળથી દુન્વયી સંસારનો ત્યાગ કરી સંયમ (દીક્ષા) અંગીકાર કર્યો.  

સિમંધર સ્વામીની ઊંચાઇ ૫૦૦ ધનુષ્ય છે, લગભગ ૧,૫૦૦ ફૂટ, જેને મહાવિદેહ ક્ષેત્રના લોકોની સરેરાશ ઊંચાઈ ગણવામાં આવે છે.  

## મુખ્ય મંદિરો 
[thumb| [અડાલજ|ત્રિમંદિર, અડાલજ]]

* ત્રિમંદિર, ગાંધીનગર, ગુજરાતમાં અદાલજ 
* સિમંધર સ્વામી જૈન દેરેસર, ગુજરાતના મહેસાણામાં 
* ભિલાડ, ગુજરાતમાં સિમંધર સ્વામી જૈન દેરેસર 
* ત્રિમંદિર, રાજકોટ, રાજકોટ, ગુજરાત 
* ભુજ, ગુજરાતમાં ત્રિમંદિર, ભુજ 
* ત્રિમંદિર, અમરેલી, અમરેલી, ગુજરાત 
* ગોધરા, ગુજરાતમાં ગોધરા, ત્રિમંદિર 
* સુરેન્દ્રનગર, ગુજરાતમાં ત્રિમંદિર, સુરેન્દ્રનગર 
* મોરબી, ગુજરાતમાં ત્રિમંદિર, મોરબી 
* ત્રિમંદિર, વડોદરા, વડોદરા, ગુજરાત 
* સિમંધર જીનાલે, વિદિશા, મધ્ય પ્રદેશમાં વિદિશા 
* ત્રિમંદિર મંદિર, કામ્રેજ, ગુજરાતમાં કામ્રેજ 

## નોંધો 
## સંદર્ભ 
*  
*   
*    
*   
*   
*   
*   
* 

શ્રેણી:તીર્થંકર
કલમ ૩૭૦

right|thumb|255x255px| ભારતીય બંધારણનું રાષ્ટ્રીય પ્રતીક
ભારતીય બંધારણની કલમ ૩૭૦ અતંર્ગત જમ્મુ-કાશ્મીરને િવશેષ રાજ્યનો દરજ્જો પ્રાપ્ત હતો. આ અનુચ્છેદ અનુસાર ભારતીય સંસંદ જમ્મુ-કાશ્મીર રાજ્યના સંઘ-સૂચિ તથા સમવર્તી-સૂચિના એ વિષયો પર જ નિયમો બનાવીએ શકે છે કે જેનો ‘વિલય પત્ર’માં ઉલ્લેખ છે. અનુચ્છેદ ૩૭૦માં જોવા મળતી “જમ્મુ અને કાશ્મીર રાજ્ય સંબંધમાં કામચલાઉ જોગવાઇઓ” એ બંધારણના ભાગ XXI માં તૈયાર કરવામાં આવેલી અસ્થાયી, પરિવર્તનશીલ અને વિશેષ જોગવાઈઓ છે.  જમ્મુ અને કાશ્મીરની બંધારણ સભાની સ્થાપના પછી, ભારતીય બંધારણના લેખોની ભલામણ કરવાની સત્તા આપવામાં આવી હતી, જેનો રાજ્યમાં અમલ થવો જોઈએ અથવા કલમ ૩૭૦ ને પૂરી રીતે રદ કરવામાં આવશે. બાદમાં જમ્મુ-કાશ્મીર બંધારણ સભાએ રાજ્યનું બંધારણ ઘડ્યું અને કલમ ૩૭૦ રદ કરવાની ભલામણ કર્યા વિના પોતાને વિખેરી નાખી, આ કલમને ભારતીય બંધારણની કાયમી લક્ષણ માનવામાં આવતી હતી. 

ભારત સરકારે ૫ ઓગસ્ટ ૨૦૧૯ ના રોજ રાજ્યસભામાં જમ્મુ-કાશ્મીર રાજ્યમાંથી બંધારણની કલમ ૩૭૦ હટાવવા અને જમ્મુ-કાશ્મીર અને લદ્દાખના બે કેન્દ્ર શાસિત પ્રદેશોમાં રાજ્યના વિભાજનના પ્રસ્તાવનો ઐતિહાસિક ઠરાવ રજૂ થયો હતો. જમ્મુ-કાશ્મીર કેન્દ્રશાસિત પ્રદેશની પોતાની વિધાનસભા હશે જ્યારે લદ્દાખ વિધાનસભા વિનાનો કેન્દ્રશાસિત પ્રદેશ હશે. 

## વિશેષ અધિકાર 
અનુચ્છેદ ૩૭૦ની વિશિષ્ટ જોગવાઈઓને કારણે ભારતીય સંસંદ જમ્મુ-કાશ્મીર વિધાનમંડળની સહમતિ વિના સંરક્ષણ, વિદેશી બાબતો અને સંદેશાવ્યવહાર અંગેના કાયદા બનાવવાના અધિકાર સિવાય નિમ્નલિખિત કાર્ય કાર્ય શકતી નહોતી.

# રાજ્ય તથા રાજ્યને પ્રભાવિત કરનારી કોઈ પણ આંતરરાષ્ટ્રીય સંધિ. (અનુચ્છેદ ૨૫૩)
# બંધારણના અનુચ્છેદ ૩૫૨ અંતર્ગત રાષ્ટ્રપતિ દ્વારા આંતરિક અશાંતિના આધાર પર કટોકટીની ઘોષણા રાજ્ય સરકારની સહમતિ વિના જમ્મુ-કાશ્મીરમાં લાગુ પાડી શકાતી ન હતી.
# ભારતના બંધારણની કલમ ૩૬૦ હેઠળ દેશમાં નાણાકીય કટોકટી લાદવાની જોગવાઈ છે તે જમ્મુ-કાશ્મીર પર લાગુ પડતી ન હતી.
# અનુચ્છેદ ૩૬૫ અંતર્ગત કેન્દ્ર સરકારના આદેશોના પાલન ન કરવાના કારણોસર જમ્મુ-કાશ્મીર રાજ્યના સંવિધાનને બરખાસ્ત ન કરી શકે.
# નોકરી, સંપત્તિ અને નિવાસના વિશેષ અધિકાર રાજ્યના સ્થાયી નિવાસીઓને જ ફળવાયેલાં હતાં.
# બંધારણના ભાગ-૪ માં નિર્દેશિત નીતિ નિર્દેશક તત્ત્વો રાજ્ય પર લાગુ પાડી શકાતા ન હતા.
# બંધારણની કલમ ૩૫૬ જમ્મુ-કાશ્મીર રાજ્ય પર લાગુ નથી. 
# રાષ્ટ્રપતિ પાસે રાજ્યના બંધારણને બરતરફ કરવાનો અધિકાર નથી. 
# ૧૯૭૬ નો શહેરી ભૂમિ કાયદો જમ્મુ કાશ્મીર પર લાગુ પડતો નહતો. 
# આ હેઠળ, ભારતીય નાગરિકને વિશેષ અધિકાર ધરાવતા રાજ્યો સિવાય ભારતમાં ક્યાંય પણ જમીન ખરીદવાનો અધિકાર છે. એટલે કે, ભારતના અન્ય રાજ્યોના લોકો જમ્મુ-કાશ્મીરમાં જમીન ખરીદી શકતા ન હતા.

જમ્મુ-કાશ્મીરનું ભારતમાં જોડાણ એ ખૂબ મોટી જરૂરિયાત હતી અને આ કાર્ય હાથ ધરવા માટે તે સમયે કલમ ૩૭૦ હેઠળ કાશ્મીરના લોકોને કેટલાક વિશેષ અધિકાર આપવામાં આવ્યા હતા.

## સંદર્ભો
ભીમસેન થાપા

**ભીમસેન થાપા**  (; August 1775 – 5 August 1839) ૩૧ વર્ષે નેપાળના મુખ્તિયાર (પ્રધાનમંત્રી) હતા.

## Reference
જયંતિલાલ ભાનુશાળી

**જયંતિલાલ પુરષોત્તમ ભાનુશાળી** (૧ જૂન, ૧૯૬૪ - ૮ જાન્યુઆરી, ૨૦૧૯) ગુજરાતના અબડાસા મતવિસ્તારના વિધાન સભ્ય હતા. તેઓ ૧૨મી વિધાનસભામાં ડિસેમ્બર ૨૦૦૭ થી ડિસેમ્બર ૨૦૧૨ દરમિયાન વિધાન સભ્ય રહ્યા હતા. 

૮ જાન્યુઆરી, ૨૦૧૯ના રોજ કટારિયા અને સુરજબારી સ્ટેશન વચ્ચે સયાજીનગરી એક્સપ્રેસ ટ્રેનમાં હુમલાખોરોએ તેમની હત્યા કરી હતી. 

## સંદર્ભ 
શ્રેણી:રાજકારણી
શ્રેણી:૨૦૧૯માં મૃત્યુ
શ્રેણી:૧૯૬૪માં જન્મ
નીરવ પટેલ

**નીરવ પટેલ** (૨ ડિસેમ્બર ૧૯૫૦ - ૧૫ મે ૨૦૧૯) ગુજરાતી અને અંગ્રેજી ભાષાના કવિ, અનુવાદક અને સંપાદક હતા; જેઓ મુખ્યત્વે ગુજરાતી દલિત સાહિત્યમાં તેમના યોગદાન માટે જાણીતા છે, જેમાં *બર્નિંગ ફ્રોમ બોથ ધ એન્ડ્સ* (૧૯૮૦, અંગ્રેજી કવિતાઓ), *વોટ ડીડ આઇ ડુ ટૂ બી બ્લેક એન્ડ બ્લુ* (૧૯૮૭, અંગ્રેજી કવિતાઓ) અને *બહિષ્કૃત ફુલો* (૨૦૦૬, ગુજરાતી) મુખ્ય છે. તેમણે ગુજરાતીમાં દલિત લખાણના સામયિક *સ્વમાન*નું સંપાદન કર્યું હતું. 

## જીવન 
નીરવ પટેલનો જન્મ ભારતના ગુજરાત રાજ્યના અમદાવાદ જિલ્લાના દસ્ક્રોઇ તાલુકાના ભુવલડી ગામમાં થયો હતો. તેમનું જન્મનું નામ સોમો હિરો ચમાર હતું. તેમણે પોતાનું નામ નીરવ પટેલ રાખ્યું કારણ કે તેમને જાતિવાદને કારણે અત્યાચારનો સામનો કરવો પડ્યો હતો. તેમણે દલિત લોકો પર આધારીત દલિત કવિતા લખી, જેઓ અત્યાચાર, શોષણ, ભેદભાવ અને અલગતાનો ભોગ બની રહ્યા હતા. 

૧૫ મે ૨૦૧૯ના રોજ કેન્સરના કારણે અમદાવાદમાં તેમનું અવસાન થયું હતું.

## સર્જન 
તેમણે અંગ્રેજીમાં બે કાવ્યસંગ્રહો *બર્નિંગ ફ્રોમ બોથ ધ એન્ડ્સ* (૧૯૮૦) અને *વોટ ડીડ આઇ ડુ ટુ બી બ્લેક એન્ડ બ્લુ* (૧૯૮૭) પ્રકાશિત કર્યા હતા. તેમણે ૨૦૦૬માં ગુજરાતી કવિતાસંગ્રહ *બહિષ્કૃત ફુલો* પ્રકાશિત કર્યો હતો. 

## પુરસ્કારો 
તેમને ગુજરાતી સાહિત્ય પરિષદ તરફથી મહેન્દ્ર ભગત પુરસ્કાર (૨૦૦૪–૨૦૦૫) અને ગુજરાત સરકાર તરફથી સંત કબીર દલિત સાહિત્ય એવોર્ડ (૨૦૦૫) મળ્યો હતો.  

## સંદર્ભ 
## બાહ્ય કડીઓ 
* ફર્સ્ટપોસ્ટ પર નીરવ પટેલની અનુવાદિત કવિતાઓ 
* નીરવ પટેલ સાથે વાતચીત ('લે સિમ્પલેગડી'માં નીરવ પટેલની મુલાકાત) 

શ્રેણી:ગુજરાતી સાહિત્યકાર
શ્રેણી:૨૦૧૯માં મૃત્યુ
શ્રેણી:૧૯૫૦માં જન્મ
રાધિકા મદન

**રાધિકા મદન** એક ભારતીય બોલીવુડ ચલચિત્ર અભિનેત્રી છે. શરૂઆતમાં, રાધિકા નવી દિલ્હીમાં નૃત્ય પ્રશિક્ષક તરીકે કામ કરતી હતી. ૨૦૧૪માં, તેણે કલર્સ ટીવીની *મેરી આશિકી તુમ સે હૈ* માં અભિનેતા શક્તિ અરોરાની જોડીદાર તરીકે ટેલિવિઝન અભિનય ક્ષેત્રે પ્રવેશ કર્યો હતો. આ કાર્યક્રમ ૨૦૧૬માં સમાપ્ત થયો હતો. ત્યાર બાદ તેમે વિશાલ ભારદ્વાજના રમૂજી ચલચિત્ર *પટાખા* (૨૦૧૮) થી બોલિવૂડમાં પ્રવેશ કર્યો હતો, જેના માટે તેણીએ ફિલ્મફેર *બેસ્ટ ડેબ્યૂ* (સ્ત્રી) અને શ્રેષ્ઠ અભિનેત્રી (વિવેચક) ના નામાંકનો મેળવ્યા હતા.

## પ્રારંભિક જીવન અને કારકિર્દી 
રાધિકા દિલ્હીની રહેવાસી છે. તેની કારકિર્દીની શરૂઆત દૈનિક ધારાવાહિક *મેરી આશિકી તુમ સે હૈ* વડે શરૂ થઇ હતી. જે કલર્સ ટીવી ૨.૫ વર્ષ ચાલી હતી. તેણે નૃત્યના જીવંત કાર્યક્રમ *ઝલક દિખલા જા (શ્રેણી ૮)* માં પણ ભાગ લીધો. 

ટેલિવિઝન પરની કારકિર્દી પછી તેણે સન્યા મલ્હોત્રાની સાથે વિશાલ ભારદ્વાજના રમૂજી ચલચિત્ર *પટાખા*થી ફિલ્મ કારકિર્દીની શરૂઆત કરી હતી. ચરણસિંહ પથિક*ની* ટૂંકી વાર્તા *દો બેહેને* પર આધારિત, આ વાર્તા રાજસ્થાનની બે બહેનોની આસપાસ કેન્દ્રિત છે, જે હંમેશા એકબીજા સાથે ઝગડો કરતી રહેતી હોય છે. આ વાર્તા પથિકના ભાઈઓની પત્નીઓ પર આધારિત હતી. તેમણે ૧૦ કિલો વજન પણ વધારવું પડ્યું હતું. રાજા સેને પોતાની સમીક્ષામાં લખ્યું કે, "રાધિકા મદન આ ભૂમિકામાં બોલી અને નિર્ણયાત્મક અભિનયથી ચમકે છે." 

રાધિકાએ ત્યાર પછી વાસન બાલાની *મર્દ કો દર્દ નહીં હોતા* માં જોવા મળી હતી. આ ચલચિત્ર ૨૦૧૮ ટોરેન્ટો આંતરરાષ્ટ્રીય ફિલ્મ મહોત્સવના મિડનાઇટ મેડનેસ વિભાગમાં રજૂ થયું, જ્યાં તેણે મીડનાઇટ મેડનેસ પીપલ્સ ચોઇસ એવોર્ડ જીત્યો હતો. આ ફિલ્મ ૨૦૧૮ના *મામી ફિલ્મ ફેસ્ટિવલ*માં પણ રજૂ થઇ હતી જ્યાં તેને લોકોનો સકારાત્મક પ્રતિભાવ મળ્યો હતો. 

## ટેલિવિઝન 
### રિયાલિટી કાર્યક્રમો 
## ચલચિત્રો 
## પુરસ્કારો અને નામાંકન 
## સંદર્ભ 
## બાહ્ય કડીઓ 
* 

શ્રેણી:ભારતીય અભિનેત્રી
શ્રેણી:૧૯૯૫માં જન્મ
વીર નિર્વાણ સંવત

**વીર નિર્વાણ સંવત** (યુગ) એ એક કેલેન્ડર છે જેનો પ્રારંભ ૧૫ ઓક્ટોબર ૫૨૭ ઈસવીસન પૂર્વ થી થાય છે. તે ૨૪માં જૈન તીર્થંકર મહાવીર સ્વામી ના નિર્વાણની ઉજવણી કરે છે. આ સૌથી જૂની કાલક્રમિક ગણતરીઓ માં એક છે જેનો ઉપયોગ ભારતમાં હજી પણ થાય છે.  

## ઇતિહાસ 
પ્રારંભિક લખાણમાં મહાવીર સ્વામી ના￼￼ નિર્વાણ વર્ષ નો ઉલેખ યતિવ્રિશભ ના તિલોય-પન્નતી (૫ મી સદી) મા મળે છે.  જેમ કે જીનસેનના *હરિવંશ* (ઈસવીસન ૭૮૩) માં વીર નિર્વાણ યુગનો ઉલ્લેખ છે, તે અને શક સંવત(ઈસવીસન ૭૮ માં શરૂઆત) ૬૦૫ વર્ષ અને ૫ મહિના નો તફાવત છે.  

૨૧ ઓક્ટોબર ૧૯૭૪ ના રોજ સમગ્ર ભારતમાં અને વિશ્વમાં જૈનો દ્વારા મહાવીર સ્વામીનો ૨૫૦૦ મો નિર્વાણ મહોત્સવ ઉજવાયો હતો   

## વપરાશ 
જૈન વર્ષ વીર નિર્વાણ સંવત કાર્તિકી વિક્રમ સંવતમાં ૪૭૦ વર્ષ ઉમેરીને મેળવવામાં આવે છે. ઉદાહરણ તરીકે, વીર નિર્વાણ સંવત ૨૫૪૪ અને વિક્રમ સંવત ૨૦૭૪, કાર્તિક કૃષ્ણ અમાવસ્યા (ચૈત્રિ અને પૂર્ણિમંત) પર ૨૦ ઓક્ટોબર ૨૦૧૭ ના દિપાવળી પછીથી શરૂ થઈ હતી.   નવી ચૈત્રિઆદિ વિક્રમ સંવત (ઉત્તર ભારતમાં સામાન્ય) ચૈત્રમાં સાત મહિનાથી વહેલા શરૂ થાય છે, આ રીતે ચૈત્ર-કાર્તિક કૃષ્ણ દરમિયાન, વિક્રમ અને વીર નિવાણ સંવત વચ્ચેનો તફાવત ૪૬૯ વર્ષ છે. 

જૈન વ્યવસાયી લોકોએ પરંપરાગત રીતે તેમના નાણાકીય વર્ષની શરૂઆત દિવાળી થી કરી હતી. વીર અને શક યુગ વચ્ચેનો સંબંધ આચાર્ય વિરસેના દ્વારા "તિથોગલી પૈન્નયા" અને "ધવલ" માં આપવામાં આવ્યો છે: 

पंच य मासा पंच य वास छच्चेव होन्ति वाससया |

परिणिव्वुअस्स अरिहितो तो उप्पन्नो सगो राया ||

આમ નિર્વાણ સકા યુગના ૬૦૫ વર્ષ અને ૫ મહિના પહેલાં આવ્યું હતું. 

## જૈન પંચાંગ 
જૈન પંંચાંગ એક ચાંદ્ર–સૌર પંચાંગ અને માત્ર પરંપરાગત વિકર્મ અથવા સાકા કૅલેન્ડર્સ જેવા હોય છે. પૃથ્વીના સંદર્ભમાં ચંદ્રની સ્થિતિના આધારે મહિનાઓ અને દર ત્રણ વર્ષમાં એકવાર એક વધારાનો મહિનો (અધિક માસ) ઉમેરીને, સૂર્ય સાથે તબક્કામાં મહિના લાવવા માટે મૌસમ સાથે સુસંગત થવા માટે ગોઠવવામાં આવે છે. તેનો દિવસ અથવા તારીખ જે તિથી તરીકે ઓળખાય છે, તે ચંદ્રના તબક્કાને સૂચવે છે અને મહિનો સૌર વર્ષની આશરે મૌસમ સૂચવે છે. 

લ્યુનિસોલર કેલેન્ડરમાં (ચાંદ્ર–સૌર પંચાંગમાં) નીચેની વ્યવસ્થા છે: નિયમિત અથવા સામાન્ય વર્ષમાં ૧૨ મહિના હોય છે; એક લીપ વર્ષમાં ૧૩ મહિના હોય છે. નિયમિત અથવા સામાન્ય વર્ષમાં ૩૫૩, ૩૫૪ અથવા ૩૫૫ દિવસ હોય છે; લીપ વર્ષમાં ૩૮૩, ૩૮૪ અથવા ૩૮૫ દિવસ હોય છે. 

જૈન પંચાંગમાં મહિનાઓ છે - કારતક, માગસર, પોષ, માહ, ફાગણ, ચૈત્ર, વૈશાખ, જેઠ, અષાઢ, શ્રવણ, ભાદરવો, આસો. 

એક મહિનામાં દિવસની સરેરાશ સંખ્યા ૩૦ છે પરંતુ ચાંદ્ર–સૌર વર્ષમાં દિવસની સરેરાશ સંખ્યા ૩૫૪ છે અને ૩૬૦ (એક વર્ષમાં ૧૨ મહિના) નહીં કારણ કે ચંદ્રને પૃથ્વીના આસપાસના વર્તુળને પૂર્ણ કરવામાં લગભગ ૨૯.૫ દિવસ (૩૦ દિવસ નહીં) લાગે છે. તેથી એક તિથિ લગભગ બે મહિનાના સમયગાળામાં દૂર થાય છે. 

*હિબ્રુ, હિન્દુ ચાંદ્ર, બૌદ્ધ અને તિબેટીયન કલેન્ડર્સ બધા લ્યુનિસોલર છે, અને તેથી ૧૮૭૩ સુધી જાપાની કેલેન્ડર્સ અને ૧૯૧૨ સુધી ચિની કલેન્ડર્સ હતા.* 

ઇસ્લામિક કેલેન્ડર શુદ્ધ ચંદ્ર કેલેન્ડર છે કારણ કે તેની તારીખ (તિથિ) ચંદ્રના તબક્કાને સૂચવે છે પરંતુ તેના મહિનાઓ સૌર વર્ષ અથવા મોસમના સમય સાથે તબક્કામાં નથી. તે સૂર્ય અથવા મોસમ સાથે સુસંગત થવા માટે તેના કેલેન્ડરને વ્યવસ્થિત કરતું નથી. તેથી દર ત્રણ વર્ષે કોઈ વધારાનો મહિનો ઉમેરવામાં આવતો નથી. 

ગ્રેગોરિયન કલેન્ડર (અંગ્રેજી સીઇ) શુદ્ધ સૌર કેલેન્ડર છે અને તેની તારીખ સૂર્ય મોસમનો સમય સૂચવે છે પરંતુ ચંદ્રનો તબક્કોને સૂચવતો નહીં. 

## આ પણ જુઓ 
* જૈન ધર્મ 
* મહાવીર સ્વામી
* વિક્રમ સંવત 
*

## સંદર્ભ 
### ટાંકણા 
### સ્ત્રોતો 
* 
* 
શ્રેણી:જૈન દાર્શનિક વિચારો
શ્રેણી:પંચાંગ
શ્રેણી:જૈન પંચાંગ
ગ્રેફાઇટ

thumb|ગ્રેફાઇટ
thumb|ગ્રેફાઇટના અણુનું ત્રિ-પરિમાણીય માળખું
**ગ્રેફાઇટ**, અથવા **કાળું સીસું** (), એક કાર્બન ખનિજ છે. તે કાર્બનનું સામાન્ય પરિસ્થિતિમાં મળી આવતું સૌથી વધુ વ્યાપક સ્વરૂપ છે.

## ઉપયોગ 
ગ્રેફાઇટનો ઉપયોગ પેન્સિલ અને લ્યુબ્રિકન્ટ બનાવવા માટે વપરાય છે. તે ઉષ્મા અને વીજળીનો સુવાહક છે, તેથી તેનો ઉપયોગ ઇલેક્ટ્રોડ, બેટ્રી અને સોલાર પેનલ બનાવવા માટે થાય છે.
જેઠાલાલ જોષી

**જેઠાલાલ ડુંગરજી જોષી** (૨૬ ઓગષ્ટ ૧૮૯૮ – ૧૭ ડિસેમ્બર ૧૯૮૯) હિન્દી સાહિત્યકાર અને અનુવાદક હતાં, જેમણે ગુજરાતમાં હિન્દી શિક્ષણ અને હિન્દી સાહિત્યનો પ્રસાર-પ્રચાર કરવામાં મહત્ત્વનો ભાગ ભજવ્યો હતો. ભારત દેશની આઝાદી પહેલાં મહાત્મા ગાંધીના આહવાનને પ્રતિસાદ આપી 'હિન્દી સેવા એ દેશ સેવા છે' — સૂત્ર એમણે સ્વિકાર્યુ હતુ. ગુજરાતી-હિન્દી સાહિત્યમાંથી ઉત્તમ સાહિત્ય પસંદ કરી બંને ભાષામાં પરસ્પર અનુવાદની પ્રવૃત્તિ એમણે કરી હતી.

## પ્રારંભિક જીવન
જેઠાલાલ જોષીનો જન્મ ૨૬ ઓગષ્ટ ૧૮૯૮ના રોજ કુશલગઢ, રાજસ્થાન ખાતે થયો હતો. તેમના પૂર્વજો મૂળ સાબરકાંઠાના બામણા (હાલ અરવલ્લીમાં) ગામમાં રહેતા હતાં, એમાંથી એક પૂર્વજ કુશલગઢ જઈને સ્થાયી થયા હતા અને ત્યા જ જેઠાલાલનો જન્મ થયો હતો. એમણે પ્રાથમિક શિક્ષણ કુશલગઢમાં લીધું હતું. હાઈસ્કુલના શિક્ષણ માટે ૧૯૧૪માં તેઓ અમદાવાદ આવ્યા અને પ્રોપ્રાયટરી હાઇસ્કુલમાં માધ્યમિક શિક્ષણ માટે દાખલ થયા. ૧૯૧૯માં એમણે અસહકારની ચળવળમાં ભાગ લેવા શાળા શિક્ષણ છોડ્યું. તેઓ ૧૯૨૦માં ગુજરાત વિદ્યાપીઠની રાષ્ટ્ર્રીય કક્ષાની મેટ્રીક સમકક્ષ 'વિનિત' પરિક્ષામાં ઉત્તિર્ણ થયા, અને ત્યારબાદ હિન્દી સાહિત્ય સંમેલનની બી.એ સમકક્ષ 'વિશારદ' પરિક્ષા પ્રથમ શ્રેણીમાં પાસ કરી સાહિત્યવિશારદની પદવી પ્રાપ્ત કરી.

## કારકિર્દી
૧૯૨૫માં એમણે વનિતા વિશ્રામ ગર્લ્સ હાઇસ્કુલ, અમદાવાદમાં હિન્દીનું અધ્યાપન શરું કર્યું. ઉપરાંત પ્રેમચંદ રાયચંદ ટ્રેનિંગ કૉલેજમાં અને ગવર્નમેંટ ગર્લ્સ હાઇસ્કુલમાં હિન્દીનું અધ્યાપન કાર્ય કર્યું. સાબરમતી આશ્રમ ખાતે તેઓ મહાત્મા ગાંધીના સંપર્કમાં આવ્યા અને ગાંધીજીના આહવાનથી પ્રેરાઈને એમણે હિન્દી ભાષાના પ્રચાર-પ્રસારમાં પોતાનું જીવન સમર્પિત કર્યું.  1937માં એમણે રાષ્ટ્રભાષા પ્રચાર સમિતિ, વર્ધામાં સક્રિય યોગદાન આપવાનું શરું કર્યું. 1946માં ગુજરાત પ્રાંતિય હિન્દી પ્રચાર સમિતિની રચના થઈ જેનું સૂકાન એમણે આજીવન સંભાળ્યું. એમણે ૧૯૩૮માં હરીપુરામાં સુરત કોગ્રેસ અધિવેશનમાં સરદાર વલ્લભભાઈ પટેલની સૂચનાથી હિન્દી વ્યાકરણનો વ્યવહારિક કોશ તૈયાર કર્યો. ૧૯૪૧માં હિન્દી પત્રિકાનો આરંભ કર્યો અને આજીવન તેના સંપાદક રહ્યાં. એમણે સૌ પ્રથમ હિન્દીની પરિક્ષા લેવાનો આરંભ ત્રણ વિદ્યાર્થીઓથી કર્યો અને ૧૯૮૮ સુધીમાં આશરે 29 લાખ વિદ્યાર્થીઓએ હિન્દીની પરિક્ષાઓ આપી.

## સર્જન
એમણે હિન્દીમાં 'કવિ શ્રીમાલા'માં દયારામ અને સુન્દરમ્ વિશે; 'ભારત ભારતી ગુજરાતી'; 'અમારી રાષ્ટ્રભાષા' (ભાગ ૧ થી ૬); 'રાષ્ટ્રભાષા વ્યાકરણ' (ભાગ ૧ થી ૩); ગુજરાતીમાં 'દક્ષિણ દર્શન'; 'જીવન-સાધના'; 'શુધ્ધ હિન્દી' વગેરે પુસ્તકો લખ્યા છે. એમણે 'સુમિત્રાનંદન પંતના કેટલાંક કાવ્યો' હિન્દીમાંથી ગુજરાતીમાં અનુવાદીત કરેલ છે. તેમજ 'ગુજરાતીની પ્રતિનિધી કહાનિઓ' ગુજરાતીમાંથી હિન્દીમાં અનુવાદ કરેલ છે. આ ઉપરાંત હિન્દીમાં પ્રકાશિત પત્રિકા 'રાષ્ટ્રવીણા'નું સંપાદન કાર્ય એમણે ૧૯૫૧થી ૧૯૮૮ સુધી કરેલું.

## પુરસ્કાર
એમના 'મહાત્મા ગાંધીના ૧૧ પત્રો'ને રાષ્ટ્ર્ર્ભાષા પ્રચાર સમિતિ, વર્ધા દ્વારા 'શ્રેષ્ઠ હિન્દી પ્રચારક' નો પુરસ્કાર (૨૦ જુલાઇ ૧૯૫૮) પ્રાપ્ત થયેલ છે. એમણે હિન્દી સાહિત્ય સંમેલન, પ્રયાગ દ્વારા 'સાહિત્યવાચસ્પતિ' (1977) તથા કેન્દ્રીય હિન્દી સંસ્થાન, આગ્રા દ્વારા 'ગંગાશરણ સિંહ પુરસ્કાર' (૧૯૮૯) પ્રાપ્ત થયેલ છે.

## સંદર્ભો
## પૂરક વાચન
* 

શ્રેણી:સાહિત્યકાર
શ્રેણી:૧૯૮૯માં મૃત્યુ
શ્રેણી:૧૮૯૮માં જન્મ
સામાજિક વિજ્ઞાન

**સામાજિક વિજ્ઞાન** અથવા **સમાજવિદ્યા** એ વિજ્ઞાનની એક શાખા છે, જેમાં મુખ્યત્વે 'માનવસમાજ અને માનવસબંધો'નો અભ્યાસ કરવામાં આવે છે. સામાજિક વિજ્ઞાનમાં અર્થશાસ્ત્ર, સમાજશાસ્ત્ર, મનોવિજ્ઞાન, રાજ્યશાસ્ત્ર, ભૂગોળ, ઇતિહાસ, સામાજિક મનોવિજ્ઞાન વગેરેનો સમાવેશ થાય છે.

પ્રાકૃતિક વિજ્ઞાનોના વિકાસ પછી ખાસ કરીને ઓગણીસમી સદીમાં સામાજિક વિજ્ઞાનનો વિકાસ થયો હતો. સામાજિક વિજ્ઞાનના ઉદભવ પાછળ ઔદ્યોગિક ક્રાંતિ, યુરોપનો નવઉત્થાન યુગ, નવા દરિયાઈ માર્ગોની શોધને લીધે વિકસેલું વિશ્વબજાર તેમજ સામ્રાજ્યવાદના વ્યાપને કારણે ત્રીજા વિશ્વના દેશોમાં આવેલાં અનેકવિધ પરિવર્તનો વગેરે પરિબળોએ મહત્ત્વનો ભાગ ભજવ્યો હતો. સામાજિક વિજ્ઞાનના વિકાસ પહેલાં સમાજ અને માનવસંબંધો અંગે ધર્મશાત્રો અને તત્ત્વજ્ઞાનનાં મંતવ્યો મહત્ત્વના ગણાતાં હતાં, પરંતુ સામાજિક વિજ્ઞાનોએ પોતપોતાના ક્ષેત્રમાં સમાજની પરિસ્થિતિને વૈજ્ઞાનિક પદ્ધતિથી સમજવાનો અભ્યાસ કર્યો અને એમાં નિરીક્ષણ જેવી પ્રાકૃતિક વિજ્ઞાનોની અભ્યાસપદ્ધતિનો તર્ક અપનાવ્યો.

## સંદર્ભો
શ્રેણી:વિજ્ઞાન
અમૃત રાય

**અમૃત રાય** (૧૯૨૧ − સપ્ટેમ્બર ૧૯૯૬) હિન્દી અને ઉર્દૂ ભાષાના લેખક, કવિ અને આત્મકથાકાર હતા. તે આધુનિક ઉર્દૂ સાહિત્ય અને હિન્દી સાહિત્યના અગ્રણી મુન્શી પ્રેમચંદના પુત્ર હતા. રાયે ૧૯૫૨માં નવલકથા *બીજ* દ્વારા પોતાની સાહિત્યિક શરૂઆત કરી હતી. તેમના પિતા પ્રેમચંદનુ જીવનચરિત્ર પ્રેમચંદ : કલમ કા સિપાહીના લેખન બદલ તેમને વર્ષ ૧૯૬૩નો સાહિત્ય અકાદમી પુરસ્કાર મળ્યો હતો.તેમનું જીવનચરિત્ર લખનાર મદનગોપાલની સાથે તેમણે પ્રેમચંદના પત્રો પર બે ભાગમાં વિભાજીત *ચિઠ્ઠી પત્ર* (૧૯૬૨) પુસ્તકનું સહ-સંપાદન પણ કરેલ છે. ૧૯૮૨માં તેમણે દિલ્હીના ત્રિમૂર્તિ હાઉસમાં નહેરૂ મેમોરિયલ મ્યુઝિયમ એન્ડ લાયબ્રેરીને તેમના પિતાના ૨૩૬ પત્રોનો સંગ્રહ દાન આપ્યો હતો. 

રાયનું ૭૫ વર્ષની ઉંમરે સપ્ટેમ્બર ૧૯૯૬માં અલ્હાબાદમાં (હાલ પ્રયાગરાજ) અવસાન થયું હતું.

## સંદર્ભસૂચિ
* Rai, Amrit. *Premchand: A Life*. Harish Trivedi, translator. New Delhi: People's Publishing House, 1982.
* Rai, Amrit. *A House Divided: The Origin and Development of Hindi/Hindavi*. Delhi: Oxford University Press, 1984.

## References 
શ્રેણી:સાહિત્યકાર
શ્રેણી:ભારતીય વ્યક્તિત્વ
શ્રેણી:૧૯૨૧માં જન્મ
શ્રેણી:૧૯૯૬માં મૃત્યુ
મોગો

**મોગો** (સ્વાહીલી ભાષા: muhogo-થી) મૂળ દક્ષિણ અમરિકાના "spurge" (હિંદીમાં ''कड़वा दुधिया) કુળનું એક ઝાડવું છે. બારમાસી છોડ હોવા છતાં, તેનું ખાદ્ય, મંડયુક્ત કંદમૂળ માટે મોગો વ્યાપકપણે એક એકવર્ષી ફસલ તરીકે વાવવામાં આવે છે ઉષ્ણકટિબંધીય અને ઉપોષ્ણકટિબંધીય પ્રદેશોમાં.

મોગો ખાસ કરીને પૂર્વ આફ્રિકામાં વવાય છે.
અરુણ જેટલી

**અરુણ જેટલી** (૨૮ ડિસેમ્બર ૧૯૫૨ - ૨૪ ઓગસ્ટ ૨૦૧૯) ભારતીય રાજકારણી અને એટર્ની હતા. ભારતીય જનતા પાર્ટીના સભ્ય, જેટલીએ વર્ષ ૨૦૧૪ થી ૨૦૧૯ દરમિયાન ભારત સરકારના નાણાં અને કોર્પોરેટ બાબતોના પ્રધાન તરીકે કામ કર્યું હતું. 

જેટલી એ અગાઉ વાજપેયી સરકાર અને નરેન્દ્ર મોદી સરકારમાં નાણાં, સંરક્ષણ, કોર્પોરેટ અફેર્સ, વાણિજ્ય અને ઉદ્યોગ અને કાયદો અને ન્યાયના કેબિનેટ સંભાળ્યા હતાં. ૨૦૦૯ થી ૨૦૧૪ સુધી તેમણે રાજ્ય સભામાં વિપક્ષના નેતા તરીકે સેવા આપી હતી.  તેઓ ભારતની સુપ્રીમ કોર્ટના વરિષ્ઠ વકીલ હતા.   તેમણે ગુડ્ઝ અને સર્વિસ ટેક્સની (જીએસટી) રજૂઆતની દેખરેખ કરી, જેણે દેશને એક જીએસટી શાસન હેઠળ લાવ્યો. તેમના અન્ય યોગદાનમાં ડિમોનેટાઇઝેશન (નોટબંધી), રેલવે બજેટને સામાન્ય બજેટ સાથે જોડવું અને *ઇન્સોલ્વન્સી એન્ડ બેંકરપ્સી કોડ*ની ગણના થાય છે.   સ્વાસ્થ્ય સંબંધી સમસ્યાઓના કારણે અરૂણ જેટલીએ ૨૦૧૯ માં મોદી કેબિનેટમાં જોડાવાનો નિર્ણય કર્યો ન હતો. 

## સંદર્ભ 
શ્રેણી:ભારતીય હિન્દુઓ
શ્રેણી:૧૯૫૨માં જન્મ
શ્રેણી:૨૦૧૯માં મૃત્યુ
શ્રેણી:ભારતના સંરક્ષણ પ્રધાન
શ્રેણી:ભારતના નાણાં પ્રધાન
પેરિસ–બ્રેસ્ટ

**પેરિસ – બ્રેસ્ટ** એ એક ફ્રેંચ મિઠાઈ છે, જે પેસ્ટ્રી વડે બનાવવામાં આવે છે અને એક પ્રકારના સૂકામેવાના સ્વાદ વાળી હોય છે. 

## ઇતિહાસ 
૧૯૧૦માં આ ગોળાકાર પેસ્ટ્રી મિઠાઇનું સ્વરૂપ લુઇ ડુરાન્ડ દ્વારા પિઅરી ગિફ્ફાર્ડની વિનંતીથી તેના દ્વારા ૧૮૯૧માં શરૂ કરાયેલી પેરિસ-બ્રેસ્ટ-પેરિસ સાયકલ રેસ માટે બનાવવામાં આવ્યું હતું. તેનો ગોળ આકાર ચક્રનું પ્રતિનિધિત્વ કરે છે. તે પેરિસ-બ્રેસ્ટ સાયકલ રેસ કરનારાઓ માટે લોકપ્રિય બની હતી. તેની ઉચ્ચ કેલરી કિંમતને કારણે તે હવે ફ્રાંસની મોટાભાગની પેસ્ટ્રી દુકાનોમાં જોવા મળે છે. 

## છબીઓ 

ચિત્ર:Paris Brest pastry variation by Philippe Conticini.JPG|ફિલપ્પે કોન્ટિની દ્વારા પેરિસ-બ્રેસ્ટની વિવિધતા
ચિત્ર:Paris-Brest201512japan.jpg|જાપાનમાં વેચાતી સરળ પેરિસ-બ્રેસ્ટ
ચિત્ર:Paris Brest from Alpine Bakery.jpg|આલ્ફ્રેગ્ટામાં અલ્પાઇન બેકરીની પેરિસ-બ્રેસ્ટ. જેમાં ક્રીમ, સ્ટ્રોબેરી અને વેનિલાનો સમાવેશ થાય છે.

## સંદર્ભ 
શ્રેણી:વાનગી
વાંગર (તા.મહુવા)

''''* ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા ભાવનગર જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા મહુવા તાલુકામાં આવેલું એક  ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે નાળીળેર, ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## સાહિત્યમાં ઉલ્લેખ
ઝવેરચંદ મેઘાણી રચિત લોકકથા સંગ્રહ સૌરાષ્ટ્રની રસધાર ભાગ પ ની એક વાર્તા *દેહના ચુરા'' માં આ ગામનો ઉલ્લેખ આવે છે.  

## સંદર્ભ
શ્રેણી:મહુવા તાલુકો
ટુ હીઝ કોય મિસ્ટ્રેસ

**"તેની શરમાળ રખાતને"** એ અંગ્રેજી લેખક અને રાજકારણી એંડ્ર્યુ માર્વેલ (1621–1678) દ્વારા અંગ્રેજી કાળ (1649–60) પહેલાં અથવા તે દરમિયાન લખેલી એક આધ્યાત્મિક કવિતા છે. તે 1681માં મરણોત્તર પ્રકાશિત કરવામાં આવી હતી. 

આ કવિતાને માર્વેલની શ્રેષ્ઠ કવિતાઓમાંની એક માનવામાં આવે છે અને અંગ્રેજીની શ્રેષ્ઠ ક્રેપ ડાઈમ કવિતા છે. જોકે તેની રચનાની તારીખ જાણીતી નથી, તે કદાચ 1650 ના દાયકાની શરૂઆતમાં લખાઈ હશે. તે સમયે, માર્વેલ ન્યૂ મોડલ આર્મીના નિવૃત્ત કમાન્ડર સર થોમસ ફેઅરફેક્સની પુત્રીના શિક્ષક તરીકે સેવા આપી રહ્યા હતા. 

## સારાંશ 
કથક દ્વારા કવિતાની શરૂઆત એક સ્ત્રીના સંબોધન દ્વારા કરવામાં આવે છે જે તેની રોમેન્ટિક પ્રગતિઓને પ્રતિસાદ આપવામાં ધીમી હોય છે. પ્રથમ પંક્તિ તે વર્ણવે છે કે જો તેને સામાન્ય જીવનકાળની અવરોધ દ્વારા જોડાવા ન આવે તો તેણીને અદાલત કેવી રીતે ચૂકવશે. તે તેના શરીરના દરેક ભાગની પ્રશંસા કરતા સદીઓ વિતાવી શકે અને તેના પ્રત્યેનો તેણીનો પ્રતિકાર (એટલે કે, સંકોચ) તેને નિરાશ નહી કરી શકે. બીજી પંક્તિમાં તેણે વિલાપ કર્યો કે માનવ જીવન કેટલું ટૂંકું છે. કથક દાવો કરે છે કે એકવાર જીવન સમાપ્ત થઈ જાય પછી એક બીજાને માણવાની તક જતી રહે છે, કેમ કે કોઈ પણ મૃત્યુમાં ભેટી શકતું નથી. છેલ્લી પંક્તિમાં, કથક સ્ત્રીને તેના પુરુષાર્થનો બદલો આપવા વિનંતી કરે છે, અને દલીલ કરે છે કે ઉત્સાહથી એક બીજાને પ્રેમ કરવામાં તેઓ બંને પોતાના ટૂંક સમય જીવવાનો અદ્ભુત આનંદ લેશે. 

## માળખું 
## વિવેચન અને વિષયવસ્તુ 
અત્યાર સુધી, "તેની શરમાળ રખાતને" ઘણા લોકો દ્વારા રૂઢીવાદી  'કાર્પે ડેમ'  પ્રેમ  કવિતા તરીકે  સ્વીકારવામાં આવી છે. જોકે  કેટલાક આધુનિક વિવેચકો દલીલ કરે છે કે માર્વેલના જટિલ અને અસ્પષ્ટ રૂપકોનો ઉપયોગ કવિતાના કલ્પનાશીલ વિચારોને પડકાર આપે છે. તે વક્રોક્તિની શંકા ઉભી કરે છે અને તેની અયોગ્ય અને પ્રતિકુળ કલ્પનામાં વાચક ડૂબી જાય છે.  

કેટલાક વિવેચકો માને છે કે આ કાવ્ય જાતીય પ્રલોભન અંગેનું એક વ્યંગાત્મક નિવેદન છે. તેઓ એ વિચારને નકારે છે કે માર્વેલની કવિતા ગંભીર અને ગૌરવપૂર્ણ મૂડ ધરાવે છે. તેના બદલે, કવિતાની શરૂઆતમાં — "જો અમારી પાસે પૂરતું વિશ્વ અને સમય હોત તો /  આ સંકોચ/લજ્જા, વાહલી કોઈ ગુનો ન હોત " -  દિલગીર હોવાનો તરંગી સૂર સૂચવ્યો છો. કવિતાના બીજા ભાગમાં, કલ્પનામાં અચાનક સંક્રમણ છે, જેમાં કબરો, આરસની ઘુમ્મટ અને જંતુ નું નિરૂપણ  છે. વાસ્તવિક અને કઠોર મૃત્યુનું નિરૂપણ કરવા માટે વર્ણનકારના આવા રૂપકોનો ઉપયોગ, પ્રેમીની રાહ જોતી તે સ્ત્રીને આત્મસમર્પણ કરવા માટે આંચકો આપતો માર્ગ લાગે છે. તેમ જ, વિવેચકોએ કવિતાના ત્રીજા ભાગમાં વર્ણનકારની તાકીદની ભાવનાની નોંધ લીધી છે, ખાસ કરીને પ્રેમીઓની "ના રમૂજી પક્ષીઓ" સાથેની ચિંતાજનક તુલના.

## સંદર્ભો
શ્રેણી:સાહિત્ય
હકુ શાહ

**હકુ વજુભાઇ શાહ** (૨૪ માર્ચ ૧૯૩૪ - ૨૧ માર્ચ ૨૦૧૯) ભારતીય ચિત્રકાર, ગાંધીવાદી, સાંસ્કૃતિક માનવશાસ્ત્રી અને લોક અને આદિજાતિ કલા અને સંસ્કૃતિના લેખક હતા. તેમની કળા શૈલી બરોડા જૂથની હતી અને તેમની કૃતિઓને લોક અથવા આદિવાસી કળાના વિષયોને ભારતીય કળામાં લાવનારી મનાય છે. 

તેમના કલામાં યોગદાન માટે તેમને પદ્મશ્રી (૧૯૮૯), જવાહરલાલ નહેરુ ફેલોશીપ અને કલા રત્ન સહિતના અનેક પુરસ્કારો પ્રાપ્ત થયા હતા. 

## પ્રારંભિક જીવન અને શિક્ષણ 
હકુ શાહનો જન્મ ૨૬ માર્ચ ૧૯૩૪ ના રોજ વાલોડ (હાલ સુરત જિલ્લામાં, ગુજરાત) માં વજુભાઈ અને વદનબેનને ત્યાં થયો હતો. તેમની માતા મહાત્મા ગાંધીથી પ્રભાવિત હતી અને તેનાથી તેઓ પ્રભાવિત થયા. તેમણે પ્રાથમિક અને માધ્યમિક શિક્ષણ વાલોડમાં પૂર્ણ કર્યું હતું અને વિદ્યાર્થી સંઘના સક્રિય સભ્ય હતા. તેમણે ૧૯૫૫માં વડોદરાની મહારાજા સયાજીરાવ વિશ્વવિદ્યાલયમાંથી ફાઇન આર્ટ્સ (બી.એફ.એ) માં સ્નાતક થયા, ત્યારબાદ તે જ યુનિવર્સિટીમાંથી ફાઇન આર્ટ્સ (એમ.એફ.એ.) માં ઉચ્ચતર સ્નાતકની પદવી મેળવી હતી. 
* ૧૯૯૮: કલા શિરોમણી, લલિત કલા અકાદમી, અમદાવાદ 
* ૨૦૦૬: ગગન અવની પુરસ્કાર, શાંતિનિકેતન 

## સંદર્ભ 
## બાહ્ય કડીઓ 
*  

શ્રેણી:પદ્મશ્રી પુરસ્કાર વિજેતાઓ
શ્રેણી:કલાકાર
શ્રેણી:૨૦૧૯માં મૃત્યુ
શ્રેણી:૧૯૩૪માં જન્મ
શ્રેણી:ગુજરાતી ચિત્રકાર
રમેશ સોલંકી

**રમેશ સોલંકી** અથવા **રમેશ રાજપૂત** (English: Ramesh Solanki)**,** મુંબઈમાં રહેતા એક એકટીવિસ્ટ (સક્રિયતાવાદી) છે. તેઓ ટ્વિટર પર અને FIR કરવામાં સક્રિય છે.

## રાજકીય જોડાણ 
રમેશ સોલંકી શિવસેના સાથે જોડાયેલા હતા. પક્ષના IT સેલના સૅક્રેટરી અને ગુજરાતના સંપર્ક પ્રમુખ ની જવાબદારી નિભાવતા હતા. સાથે જ તેઓ પોતાને સમાજસેવક અને હિંદુત્વવાદી તરીકે ઓળખાવે છે. ૨૬મી નવેમ્બર ૨૦૧૯ ના રોજ તેમણે શિવસેનાના રાષ્ટ્રવાદી કૉંગ્રેસ પક્ષ અને કૉંગ્રેસ સાથેના ગઠબંધનને લઈને પક્ષમાંથી રાજીનામું આપ્યું.

## સક્રિયતા 
### ટિક્ટોકના સભ્યોની વિરુદ્ધ ફરિયાદ 
જુલાઈ ૨૦૧૯ માં અમુક વ્યક્તિઓએ ઝારખંડમાં થયેલ તબરેઝ અંસારીની હત્યાનો બદલો લેવા વિડીયો બનાવ્યો હતો. જેમાં રમેશ સોલંકીએ ૮ મી જુલાઈ ૨૦૧૯ ના રોજ લોકમાન્ય ટિળક પોલીસ સ્ટેશન, મુંબઈ ખાતે  ફૈઝલ શૈખ, હસનૈન ખાન, ફૈઝ બલોચ અને અદનાન શેખની વિરુદ્ધ માં ફરિયાદ નોંધાવી હતી અને તેમને જેલમાં મોકલવા માંગણી કરી હતી.

### નેટફ્લિક્સ ની સામે ફરિયાદ 
સોલંકીએ નેટફ્લિક્સની સામે હિંદુવિરોધી શૉ પ્રદર્શિત કરવા બદલ સપ્ટેમ્બર ૨૦૧૯ માં ફરિયાદ નોંધાવી હતી. તેને ભારતમાં પ્રતિબંધિત કરવા અથવા તો સેન્સર બોર્ડની નીચે લાવવા માટે માંગણી કરી હતી. આ જ સમયગાળા દરમિયાન ટ્વિટર પર #BanNetflixIndia પણ ટ્રેન્ડ થવા લાગ્યું હતું.

## સંદર્ભ 
શ્રેણી:રાજકારણી
વામદેવ શાસ્ત્રી

right|thumb|335x335px| વામદેવ શાસ્ત્રી
**વામદેવ શાસ્ત્રી** અથવા **ડેવિડ ફ્રેવલી** (૧૯૫૦-) વૈદિક પરંપરાના અગ્રણી બૌદ્ધિક છે. તે જ્યોતિષ અને આયુર્વેદ બંનેમાં નિપુણ છે. યુએસ માટે સાન્ટા ફે શહેર માં વૈદિક અમેરિકન ઇન્સ્ટિટ્યુટ નામનીપ્રખ્યાત સંસ્થા ચલાવે છે. 

તે મૂળભૂત રીતે અમેરિકન છે અને તેણે હિન્દુ ધર્મમાં ધર્મપરિવર્તન કર્યું છે . 

## જીવન 
તેમણે આયુર્વેદ અને વૈદિક સંસ્કૃતિ પર વિશેષ કાર્ય કર્યું છે. 

તેઓ પશ્ચિમના કેટલાક પસંદ કરેલા વેદાચાર્યમાં છે જેમને વેદના મહાન પૂજારી તરીકે માન્યતા અને પ્રતિષ્ઠા મળી છે. તેમના જ્ઞાનમાં વિશાળ શ્રેણી આયુર્વેદ, વૈદિક જ્યોતિષવિદ્યા, ઉપકરણ, યોગ અને વૈદિક તત્વજ્ઞાનનો સમાવેશ થાય છે. તેમના અધ્યયનનો મુખ્ય આધાર વેદ છે અને તેમાં ભારતના પ્રાચીન ઇતિહાસ અને વેદોનો આલોચનાત્મક અભ્યાસ પણ આધુનિક પુરાતત્ત્વીય સંશોધનનાં પ્રકાશમાં જોડાયેલ છે. તેમણે છેલ્લા પંદર વર્ષમાં દસથી વધુ ગ્રંથો લખ્યા છે. તેમના લેખો ભારત અને અમેરિકાના વિવિધ જર્નલમાં વિવિધ વિષયો પર પ્રકાશિત થયા છે. ભારતમાં વેદો પર તેમની ટીકાઓ અને અનુવાદોને આધ્યાત્મિક અને વિદ્વાન સમુદાયમાં નોંધપાત્ર માન્યતા મળી છે.  

ડેવિડ ફ્રેવલી ભારતીય અધ્યાત્મ, સંસ્કૃતિ અને હિન્દુ ધર્મના અદ્યતન વિચારક છે. વિવિધ ધર્મો અને આધ્યાત્મિક મૂલ્યોનો જેટલો ગૌરવપૂર્ણ અભ્યાસ પ્રસ્તુત કરવામાં આવે છે, તે તેમનો ઊંડો અભ્યાસ અને ગંભીર વિચારસરણીને પ્રકાશિત કરે છે. 

## બાહ્ય લિંક્સ 
* ડેવિડ ફ્રોલે ઉર્ફે વામદેવ શાસ્ત્રી (એલ.કે. અડવાણી) 
* ભારતીય આત્માના વિદેશી સંત  (અમર ઉજાલા) 
શ્રેણી:સાહિત્ય
શ્રેણી:લેખક
શ્રેણી:૧૯૫૦માં જન્મ
ઇસ્લામિક આતંકવાદ

**ઇસ્લામિક આતંકવાદ**, **ઇસ્લામવાદી આતંકવાદ** અથવા **કટ્ટરપંથી ઇસ્લામિક આતંકવાદ** એ હિંસક ઇસ્લામવાદીઓ દ્વારા કરાયેલા નાગરિકો સામે આતંકવાદી કૃત્ય છે જેઓ સાંપ્રદાયિક પ્રેરણા માટે કર્યા હોવાનો દાવો કરે છે.ઇસ્લામિક આતંકવાદને કારણે થતી સૌથી મોટી સંખ્યામાં ઇરાક અને અફઘાનિસ્તાન, નાઇજિરિયા, પાકિસ્તાન અને સીરિયામાં જાનહાનિ થઈ છે. વૈશ્વિક આતંકવાદ અનુક્રમણિકા ૨૦૧૬ મુજબ, ૨૦૧૫ માં ચાર ઇસ્લામિક ઉગ્રવાદી જૂથો આતંકવાદથી થતા ૭૪% મૃત્યુ માટે જવાબદાર હતા: આઈએસઆઈએસ, બોકો હરામ, તાલિબાન અને અલ-કાયદા. આશરે ૨૦૦૦ થી વધુ ઘટનાઓ વૈશ્વિક સ્તરે આવી છે, જે ફક્ત આફ્રિકા અને એશિયાના મુસ્લિમ બહુમતીવાળા રાજ્યોને જ નહીં, પણ રશિયા, ઑસ્ટ્રેલિયા, કેનેડા, ઇઝરાઇલ, ભારત, યુનાઇટેડ સ્ટેટ્સ અને યુરોપિયન યુનિયનના દેશોને પણ અસર કરે છે. આવા હુમલાઓએ મુસ્લિમો અને બિન-મુસ્લિમોને નિશાન બનાવ્યા છે. ઘણાં પ્રભાવિત મુસ્લિમ બહુમતીવાળા પ્રદેશોમાં, આતંકવાદીઓને સશસ્ત્ર, સ્વતંત્ર પ્રતિકાર જૂથો, રાજ્યના કલાકારો અને તેમના પ્રોક્સી દ્વારા મળ્યા છે, અને અન્યત્ર અગ્રણી ઇસ્લામિક વ્યકિતઓ દ્વારા નિંદા કરવામાં આવ્યા છે.

ઇસ્લામિક ઉગ્રવાદી જૂથો દ્વારા નાગરિકો પરના હુમલાઓ માટે આપેલ જસ્ટિફિકૅશન એ કુરાન, હદીસ,  અને શરિયા કાયદાના આત્યંતિક અર્થઘટનથી આવે છે. આમાં મુસ્લિમો (ખાસ કરીને અલ-કાયદા દ્વારા) વિરુદ્ધ બિનમુસ્લિમો માટે સશસ્ત્ર જેહાદ દ્વારા બદલો શામેલ છે; એવી માન્યતા છે કે ઘણા નાસ્તિક થયેલા મુસ્લિમો અને ખરેખર અશ્રદ્ધાળુઓ (કાફિર) ની હત્યા કરવી જરૂરી છે કારણ કે તેઓએ ઇસ્લામિક કાયદાનું ઉલ્લંઘન કર્યું છે ; શરિયા કાયદો સ્થાપિત કરીને ઇસ્લામને પુન:સ્થાપિત અને શુદ્ધ કરવાની જરૂર છે, ખાસ કરીને ખલીફાને ઇસ્લામિક રાજ્ય (ખાસ કરીને આઇએસઆઈએસ ) તરીકે પુન:સ્થાપિત કરીને; શહાદતનો મહિમા અને સ્વર્ગીય પુરસ્કારો; અન્ય તમામ ધર્મો પર ઇસ્લામની સર્વોચ્ચતા કરવાનો પ્રયાસ છે. [નોંધ 1]

"ઇસ્લામિક આતંકવાદ" શબ્દનો ઉપયોગ વિવાદિત છે. પશ્ચિમી રાજકીય ભાષણમાં તેને વિવિધ રીતે "પ્રતિ-ઉત્પાદક", "ખૂબ રાજકીયકૃત, બૌદ્ધિક રીતે સ્પર્ધાત્મક" અને "સમુદાયના સંબંધોને નુકસાનકારક" કહેવામાં આવે છે. અન્ય લોકોએ આ શબ્દ "સ્વ-દગો", "પૂર્ણ વિકસિત સેન્સરશીપ" અને "બૌદ્ધિક અપ્રમાણિકતા" ના કૃત્ય તરીકે ઉપયોગ કરવાના ઇનકારની નિંદા કરી છે.

## સંદર્ભ 
શ્રેણી:ઇસ્લામ
ધનજી ઓડ

**ધનજી ઓડ** પોતાની અંદર 'ઢબુડી મા' આવવાનો દાવો કરનાર એક વ્યક્તિ છે. એક નાનકડી ઢીંગલી (એટલે કે ઢબુડી)ને માતાજીની જેમ શણગારીને લોકોમાં અંધશ્રદ્ધા વધારવા બદલ તેની પર FIR અને કેસ નોંધાયેલ છે.

## સંદર્ભ 
શ્રેણી:જીવિત લોકો
અશોક ચાવડા

**અશોક ચાવડા**, જે તેમના તખલ્લુસ **બેદિલ**થી પણ જાણીતા છે, તે એક ગુજરાતી કવિ, લેખક અને ગુજરાત, ભારતના વિવેચક છે. તેમને તેમનાં કાવ્યસંગ્રહ, *ડાળખીથી સાવ છૂટાં (૨૦૧૨)* માટે ૨૦૧૩ માં સાહિત્ય અકાદમી દ્વારા યુવા પુરસ્કારથી નવાજવામાં આવ્યાં હતા. તેમના જાણીતા લખાણોના સંગ્રહમાં *પગલાં તળાવમાં* (૨૦૦૩), *પગરવ તળાવમાં* (૨૦૧૨), *તું કહુ કે* *તમે* (૨૦૧૨), *પિટ્યો અશ્કો* (૨૦૧૨), *શબ્દોદય* (૨૦૧૨), અને *ગઝલિસ્તાન* (૨૦૧૨) સામેલ છે. ગઝલિસ્તાન ઉર્દૂ ગઝલનો અનુવાદ છે, જે ભારતીય અને પાકિસ્તાની કવિઓ દ્વારા લખાયેલ હતો. તેઓ ગુજરાત સાહિત્ય અકાદમી તરફથી યુવા ગૌરવ એવોર્ડ (૨૦૧૨), અને ગુજરાત સરકાર તરફથી *દાસી જીવણ એવોર્ડ* (૨૦૧૩–૧૪)ના પ્રાપ્તકર્તા પણ છે. તેઓ ઓલ ઈન્ડિયા રેડિયો અને દૂરદર્શનના અનેક ટીવી અને રેડિયો કાર્યક્રમોમાં આવ્યાં છે.

## પ્રારંભિક જીવન 
અશોક ચાવડાનો જન્મ ૨૩ ઑગસ્ટ ૧૯૭૮ ના રોજ ગુજરાતના સુરેન્દ્રનગરમાં પિતામ્બરભાઇ અને હંસાબહેનના ત્યાં થયો હતો. ૧૯૯૮માં ચાવડાએ અમદાવાદની સી.યુ. શાહ કોમર્સ કોલેજમાંથી એકાઉન્ટિંગમાં બેચલર ઓફ કોમર્સની પદવી મેળવી. ૨૦૦૧ માં તેમણે અમદાવાદની એચ.કે. આર્ટસ કોલેજમાંથી અંગ્રેજી સાહિત્યમાં વિનયન સ્નાતકની પદવી મેળવી. ૨૦૦૩ માં તેમણે ગુજરાત યુનિવર્સિટીમાંથી માસ્ટર ઑફ ડેવલપમેન્ટ કમ્યુનિકેશન (MDC)ની પદવી મેળવી. એમડીસી માટે તેમના સંશોધનનું નામ *ગુજરાતી દલિત કવિતાનો ઉદ્ભવ અને વિકાસ: ૧૯૭૫-૮૫* હતું.

તેઓ ગુજરાત યુનિવર્સિટીમાં પી.એચ.ડી. મેળવવા માટે રહ્યા હતા. ગુજરાતી *દલિત સામયિક પત્રકારત્વની વિકાસયાત્રા* નામના તેમના સંશોધન માટે ચંદ્રકાંત મહેતાની અધ્યક્ષતામાં જર્નાલિઝમ અને માસ મીડિયા વિભાગમાં તેમણે પદવી મેળવી. તેમણે ૨૦૧૨માં માસ કમ્યુનિકેશન એન્ડ જર્નાલિઝમની રાષ્ટ્રીય પાત્રતા પરીક્ષા (યુજીસી નેટ) પાસ કરી. ત્યાર બાદ તેમણે પોતાની કાયદાઓની સ્નાતક પદવી કેપી શાહ લો કોલેજ, જામનગર ખાતે ૨૦૧૪માં મેળવી. તેમણે એક અનુસ્નાતક પદવી 'ગાંધીવાદી વિચાર અને સામાજિક વિજ્ઞાન'માં ગુજરાત વિદ્યાપીઠ ખાતે ૨૦૧૬માં પણ મેળવી. તેમણે મહાવિદ્યાલયમાં *પમરાટ* નામનું સામયિક બનાવ્યું અને સંપાદિત પણ કર્યું.

## પુરસ્કારો 
[thumb|[યુવા ગૌરવ પુરસ્કાર સમારોહ (૨૦૧૨) માટે અમદાવાદમાં ચાવડા]]
thumb|નવી દિલ્હી સાહિત્ય અકાદમી દ્વારા આયોજીત યુવા પુરસ્કાર કાર્યક્રમમાં અશોક ચાવડા (૨૦૧૩)
ચાવડાને ગુજરાત સાહિત્ય અકાદમી દ્વારા યુવા ગૌરવ પુરસ્કાર (૨૦૧૨) અને ગુજરાત સરકાર દ્વારા દાસી જીવણ ઍવોર્ડ (૨૦૧૩-૧૪)માં આપવામાં આવ્યો. તેમના પુસ્તક *ડાળખી થી સાવ છુટાં* ને સાહિત્ય અકાદમી દ્વારા યુવા પુરસ્કાર (૨૦૧૩) એનાયત કરાયો હતો. ૨૦૧૪માં તેમને દક્ષિણ ગુજરાત પ્રોફેસર એસોસિએશન તરફથી *વિશેષ સન્માન* પ્રાપ્ત થયું. તેમના પુસ્તકો *પિટ્યો અશ્કો* અને *પગરવ તળાવમાં* ને રમૂજી અને કવિતા વિભાગમાં સાહિત્ય અકાદમી દ્વારા શ્રેષ્ઠ પુસ્તક પુરસ્કાર (૨૦૧૨) એનાયત કરાયો હતો.

૨૦૧૭માં તેમને ભારતના રાષ્ટ્રપતિ દ્વારા રાષ્ટ્રપતિ ભવન  ના *રાઈટર્સ રેસિડેન્સ પ્રોગ્રામ*માં આમંત્રણ આપવામાં આવ્યું હતું અને *રવજી પટેલ યુવા પ્રતિભા એવોર્ડ* પણ મળ્યો હતો. 

## સંદર્ભો 
## બાહ્ય કડીઓ
* 

શ્રેણી:ગુજરાતી સાહિત્યકાર
શ્રેણી:જીવિત લોકો
શ્રેણી:૧૯૭૮માં જન્મ
શ્રેણી:ભારતીય પુરુષ કવિઓ
ઝવેરચંદ મેઘાણી પુરસ્કાર

**ઝવેરચંદ મેઘાણી પુરસ્કાર** અથવા **ઝવેરચંદ મેઘાણી લોકસાહિત્ય પુરસ્કાર** એ ગુજરાતી લોકસાહિત્યમાં ઉલ્લેખનીય કાર્ય માટે અપાતો પુરસ્કાર છે. તેની સ્થાપના ઝવેરચંદ મેઘાણી લોક સાહિત્ય કેન્દ્ર, સૌરાષ્ટ્ર વિશ્વ વિદ્યાલય, રાજકોટ દ્વારા કરવામાં આવી હતી. આ પુરસ્કારનું નામ ગુજરાતી કવિ ઝવેરચંદ મેઘાણી પરથી તેમનાં માનમાં અપાયું છે. 

ગુજરાતી લોકસાહિત્યમાં ઉલ્લેખનીય કાર્ય કે યોગદાન માટે વિજેતાને ₹ ૧,૦૦,૦૦૦ ની રકમ અને પ્રશસ્તિપત્રક આ પુરસ્કારમાં આપવામાં આવે છે.

## આ પણ જુઓ 
* ઝવેરચંદ મેઘાણી

## સંદર્ભ 
શ્રેણી:સાહિત્ય
શ્રેણી:ગુજરાતના પુરસ્કારો
ચંદ્રશેખર વિજય

પંન્યાસ **ચંદ્રશેખર વિજયજી** મહારાજ સાહેબ (જન્મ ઇંદ્રવદન ના નામે, ૧૮ જાન્યુઆરી ૧૯૩૪ - ૮ ઑગસ્ટ ૨૦૧૧), જેમને **ગુરુદેવ** અથવા **ગુરુમા** તરીકે પણ ઓળખવામાં આવે છે, તે એક જૈન સાધુ, વિદ્વાન અને લેખક હતા. મુંબઇમાં જન્મેલા અને શિક્ષિત, તેવા તેમણે સાધુ તરીકે દીક્ષા લીધી હતી. જેઓ પાછળથી *પન્યાસ* તરીકે નિયુક્ત થયાં. તેઓ ધાર્મિક તેમજ સામાજિક-રાજકીય પ્રવૃત્તિઓમાં સામેલ હતાં. તેમણે અનેક સંસ્થાઓની સ્થાપના કરી અને ૨૬૧ પુસ્તકો લખ્યાં. 

## જીવન 
તેમનો જન્મ ૧૮ જાન્યુઆરી ૧૯૩૪ના રોજ ( વિક્રમ સંવત ૧૯૯૦, ફાગણ સુદ ૫) બોમ્બેમાં સુભદ્રાબેન અને કાંતિલાલ જીવતલાલ પ્રતાપશીના ઘરે થયો હતો. તેમનો પરિવાર હાલ બનાસકાંઠા જિલ્લાના રાધનપુરનો હતો. તેમનું જન્મ સમયે નામ ઇન્દ્રવદન હતું. તેમણે મેટ્રિક સુધીનો અભ્યાસ કર્યો હતો. ૧૫મે ૧૯૫૨ના દિવસે તેમને જૈન સાધુ પ્રેમ સુરિ દ્વારા ભાયખલા ખાતે દીક્ષા આપી ને ચંદ્રશેખર નામ અપાયું. પાછળથી ગુજરાતના નવસારી ખાતે તેમને ૨ ડિસેમ્બર ૧૯૮૪ (વિક્રમ સંવત ૨૦૪૧, માગશર સુદ ૧૦) ના રોજ *પન્યાસની* પદવી અપાઈ.  

ભારતમાં એનડીએ સરકાર હેઠળ ૫૬૦૦૦ નવી કબજો ખોલવાની યોજના સામે તેમણે ૨૦૦૨-૨૦૦૩ માં દેશવ્યાપી અભિયાનનું નેતૃત્વ કર્યું હતું.  તેમણે જૈન સાધુ તરીકે 87 શિષ્યોને દીક્ષા આપી. તેમણે ધર્મ, સંસ્કૃતિ, રાષ્ટ્રવાદ, ઇતિહાસ, શિક્ષણ, ટીકા અને ટૂંકી વાર્તાઓ સહિત વિવિધ વિષયો પર ૨૬૧ થી વધુ પુસ્તકો લખ્યાં છે. તેમણે અખિલ ભારતીય સંસ્કૃતિ રક્ષક દળ અને વર્ધમાન સંસ્કારધામ જેવા અનેક ધાર્મિક અને સામાજિક-સાંસ્કૃતિક સંગઠનોની સ્થાપના કરી. તેમણે નવસારી ખાતે તપોવન સંસ્કારધામ અને અમદાવાદ નજીક તપોવન સંસ્કારપીઠ એમ બે સાંસ્કૃતિક શિક્ષણ વિદ્યાલયો ની સ્થાપના કરી હતી. તેઓ જૈન સાધુઓમાંના શ્રેષ્ઠ વક્તા તરીકે પણ માનવામાં આવતા હતા.    

## સંદર્ભ 
શ્રેણી:ગુજરાતી સાહિત્યકાર
શ્રેણી:લેખક
શ્રેણી:૧૯૩૪માં જન્મ